text:
Ngaphambi emamishini aletse tikolwa, kufundza kwakwenteka ngesikhatsi sekusoka, kumaka lendlela yekungena ebudzaleni. Lamamishini abentela kwetfula, futsi kwabayindlala ngesikhatsi seminyaka yema kholonisi, ngaphandle kwasemkhatsini wema Tlokoa etintsabeni. Eminyakeni yamanje, nomakunjalo, sekubone intfo lenkhulu, futsi bantfu labasha namuhla bayasoka.
Eminyakeni phambillini bebasokwa, bafana bebatsatsa kusoka njengentfo lemcoka, tincenye letichazako tekukhuliswa kwabo, ngaphandle kwako bebangeke bakhone kusebenta kuleminye imidlalo nakuhlangenwe kanye nasemicimbini. Umsebenti lomkhulu longakajwayeleki wawugegeletele lesikolwa sekusoka, lokwenteka endzaweni yekulala (mophato) yakha indzawo lehlukile etintsabeni, futsi labafana bebangati kutsi bagadzeni.
Le mophato yavulwa ngemacembu layincwaba nekudla lokutsatsa emalanga lamatsatfu; batali balabasoki’ kanye netihlobo tabo tatihlangene, futsi bekukhona bhiya lomningi wekunatsa, kanye nekujabula. Ngesikhatsi sasebusuku, bebamikiswa endzaweni lapho kutocalwa le mophato. Ngekuphuma kwelilanga munye umfana bekatsatfwa ngemagema amikiswe endzaweni lekhweshile, lapho khona abesikwa ngemadvodza latsite lafundzele, labelandzela yonkhe imigomo yekusoka.
Ngesikhatsi sekuphela kwekusikwa, labafana bebashiywa kulendzawo khona batophola. Ngemuva kwesikhatsi, indishi lenkhulu yemutsi, leyakhiwe ngemafutsa abhatha loshisiwe lehlanganiswe ne narcotic lenemandla leyakhiwe ngesigadla sesitjalo se leshoma, bebanikwa kona kutsi banatse, kwentela kubulala lobuhlungu. Le mophato yakhiwa ngemadvodza lebekabhekene nenchubo yekusoka, lamasoka bekakhonjiswa kona.
Etinyangeni letilandzelako letintsatfu bafundziswa ingoma, umdanso, umlandvo, kanye nendlela yekuhlanganyela, kufaka ekhatsi nekutiphatsa kanye nekuhlonipha. Kungahlangani ngekwelicansi, kwetsembeka, kubanelitsemba, umdlandla, buntfu, kanye nenhlonipho yebatali, labadzala netikhulu bebagcizelelwa.
Kutfola bulukhuni bekwenteka ngekukhuphuka etintsabeni letiphakeme, kanye nekukhatsatswa ngekutsi bavuswe ngemahora asekuseni kakhulu kutsi bayolungiselela tingoma phindze baphendvule imibuto. Kulala kwabo kwakungumsindvo, njengoba babekadze banengubo yinye yekulala leyakhiwe ngesigogo, lokusoka bekwentiwa ngesikhatsi sasebusika, lapho khona simo sekubandza sasehla sibengaphansi kwekwakheka kwema ayisi.
Ngelilanga lemancamu lekusoka, tindziwo lebetisetjentiselwa kufaka kudla betibulawa bese le mophato iyashiswa iwele phansi, kwentela kukhomba kusuka kulokudzala nekungena kulokusha. Labasoki bebamukelwa ngekubuya kwabo tikhulu ngemcimbi lomkhulu.
Emantfombatane eBasotho lasemkhatsini weminyaka lelishumi nesihlanu (15) ne mashumi lamabili (20) nawo bekasokiswa; lomsebenti wawululanyana kunalowo webafana’, kepha injongo yayifanana: kwakukadze kufunwa ngulabaningi, kepha kwakungekho mcoka kakhulu, sicalelo/setfulo emshadweni, njengoba ngalesinye sikhatsi kwakutsenjwa kutsi kugcugcutela kutfomba.
Etintfweni letinye, uma umfati longakasoki angakhoni kumitsela indvodza yakhe yayimumikisa kutsi ayosoka. Namuhla kusoka kunentfo lensha, kubamba lokunemandla, lokuboshelwe nekutikhutsata ngekusebentisa tintfo telisiko njengelibala lelikhomba Basotho nekuba Ngumu Afrika.
Kutsi kulandzela tindlela letifanako kuleto tangaphambilini, sekuncishisiwe kutsi kuvulele tintfo tesimanje. Lushintjo lolutfoliwe tikolwa letifanako tekusoka tinesikhati lesimfisha kunaphambilini, noma kuhlolwa kwebuhlungu kusala kunemyalo locinile.Translated by Phindile Malotana


c: text/html

text:
Ngetikhatsi takucala imphilo yemihlangemihla yeBasotho yayilandzela luhlelo lolutsite, ngemehluko lomkhulu wekusebenta lobekwe ngemnyaka kanye nebulili. Lusuku lalicala nakuphuma lilanga, ngesikhatsi umndeni uvuka. Kusuka kwemumbila umelela emabele ngekuba kudla lokucinile, sidlo sasekuseni kwakuyindengane ngemasi noma lubisi lolubilisiwe ne, nyama, lejwayelwe.
Emalunga etindlu abevame kudla kanyekanye endlini lenkhulu noma, ngetikatsi tasekuseni nakunelilanga, ebaleni. Ngesikhatsi nakukhona tivakashi, emadvodza bekadla kucala bese bomake kanye nebantfwana badla muva/ekugcineni. Ngemlandvo, emadvodza eBasotho bekadla elekhotla lapho khona bafati bawo bebema khona.
Lamadvodza bekahlanganela kule lekhotla kwentela kusebenta ngelicala, noma ngekusita ngekulungisa/kwehlisa umsindvo lobowuletfwe esikhulwini noma kulophetse; noma bebakhuluma ngetinkinga letikhona. Labo beticelo letibalulekile, njengalabenta timbita, titfunywa kanye nalabakha-emabhasikidi, bebacitsa sikhatsi balungiselela lwati lwabo kanye nekucokelela tinongo kanye netintfo letiphilako.
Sikhatsi sabo lesiningi bebasicitsa ekuphileni kwetilwane tekufuywa; ngesikhatsi kwetfulwa kulima ngetinkhomo tematrogo lokusuka eEurope lamadvodza atsatsa umsebenti wekulima ngetinkhomo, umsebenti lobowukadze ungumsebenti phambilini wabomake lebebasebentisa tindvuku nabagubha kanye nemakhuba, nomanje kwakumadvodza lebekalungisa lendzawo lensha yemahlatsi kwentela kusebentisa lamasimu.
Ngalokuphelele, umsebenti wemadvodza wawungakahlangahlangani futsi bekakhululekile ngaphandle kwetikhatsi tekubophela tinkhomo. Umsebenti wabomake, lowawuhluka ngekuhamba kwesikhatsi nendlela, wawesindza kunalowo wemadvodza. Bebatsanyela phindze bahlobise emakhaya, balungise sidlo sasekuseni, bakhelele emanti, phindze bahlakule lukhula bese bavuna lokulinyiwe.
Loku bekungabagcina ensimini sikhatsi lesidze ngaphambi kushone lilanga kuze kubesekuphumeni kwelilanga. Kugaya ummbila bekuvame kwentiwa bantfwana bemantfombatana lesekamadzala. Ngetikhatsi letithulile, bomake bebavame kugcina emakhaya abo, baplasitela emabondza kanye nesiyilo ngeludzaka, babiyisele imihlanga leseyiphukile kubofenisi kanye nekwenta leminye imisebenti. Sonkhe sikhatsi lesincane lebebanaso bebavame kusicitsa ngekuvakashela bangani babo netihlobo.
Kusuka esikhatsini lesiphansi bantfwana bebanikwa imisebenti letsite labatoyenta ngelilanga. Bafana bebelusa timbuti temndeni na, ngesikhatsi babadzala, bebalusa tinkhomo. Emantfombatane bewasita bomake bawo ngekwenta imisebenti yasekhaya.
Translated by Phindile Malotana

robotstxt: allowed

filter: keep


text:
Kuhlanyelwa kwe Cauliflower
Kukhokha Lokuncane
Kukhokha lokuncane kwe cauliflower kusuka etindumbini
Indlela yekuHlanyela
Kuhlanyela njalo kungentiwa kwentela kukhulisa icauliflower, nomanje loku akusiyo indlela lejwayelekile yebalimi bentsengo njengoba loku akucali inhlanyelo lefanako leningi kantsi nesimo selitulu siyahluka futsi singenta kubambelela ngekucala. Hlanyela tindumbu tishobelle tibe lishumi nakubili kuya ku lishumi nesihlanu bese utama kugcina sisindvo lasenyifomu kwentela inyifomu yaletitjalo.
Indlela lejwayelwe kakhulu yekuhlanyela kutsi ulime ingadzanyana lencane yetitjalo letincane te cauliflower. Tindumbu te cauliflower tihlanyelwa ku kumatreyi etindumbu bese tigcinwa ngekhatsi bese tibekwa endlini leluhlata leku 20°C kanye nesimo lesimanti nalefutfumele bese sihlanyelwa kumalanga lamashumi lamatsatfu kuya kumashumi lamatsatfu nesihlanu ngemuva kwekuhlanyela nasekumasentimitha lalishumi nesihlanu kuya etulu phindze tihlume emacembe lasihlanu kuya kulasitfupha.
Kuhlanyelwa kwe cauliflower kuvame kwentiwa ngesandla, kepha bakhiciti bemali labakhulu’ bahlanyela basebentisa kwekuhlanyela kwemishina.
Kuvulwa kwe Sikhala
Titjalo kumele tivulwe tibesikhala lesimasentimitha lamashumi lasihlanu ngekushiyana emilayinini lengaba ngemasentimitha lamashumi lasitfupha ngekushiyana. Yetama kuba netitjalo letingaba tinkhulungwane letimashumi lamatsatfu ngelihekitha. Balimi baphindze bahlanyele icauliflower ngemalayini kanye nekuvumela lokuvulekile emilayinini kumalayini lemibili. Emalayini lacondzile angahlanyelwa kumasentimitha lamashumi lamane emkhatsini wetitjalo kumunye umugca kanye nemashumi lasihlanu emasentimitha emkhatsini kwemigca kane nemasentimitha lamashumi lasitfupha kuya kulalikhulu emigca lesebenti emkhatsini wemalayini lacondzile.
Sikhatsi Sekulima/Kuhlanyela
Noma loku kungatiwa kakhulu ngendlela letsite yekulima, tindumbu te cauliflower tingahlanyelwa ngemnyaka nangabenje simo sihamba ngetulu kwa 15°C. ungahlanyeli esimeni lesibandzako lesingaphansi kwa 10°C njengoba loku kwenta kuhluma kubelukhuni.
Sikhatsi Sekulima
Kulinywa kwetitjalo letincane te cauliflower kwentekaa ngemnyaka ngaphandle kwesimo lesishisako kakhulu noma lesibandza kakhulu sesikhatsi noma ngendzawo. Ngako eliningini le Ningizimu Afrika vikela kulima emkhatsini we Nkhwenkhweti nase mkhatsini we Ngci njengemtsetfo ngenca yekubandza kwangesikhatsi sasebusika. Hlanyela titjalo letincane leticinile njengoba kutokhokha kuhluma ngeliningi bese kuvunwa ngesikhatsi lesimfisha.
Sikhatsi Sekuhluma
Kushiyane ngalendzawo yekuhlanyela kanye nesimo selitulu nekuhluma kwekuhlanyelwa kwetitjalo letincane te cauliflower kuya ekukhuleni kusemkhatsini wemaviki lasiphohlongo nalalishumi nakubili. Letinye tindzawo tekuhlanyela icauliflower tingalungela ngesikhatsi lesimfisha kusikhatsi lesimaviki lasitfupha kusuka ekuhlanyelweni kwetitjalo letincane leticinile umangabe timo tilungele.
Kuvundziswa
Kulungiselela lokukahle kulandzela tindlela lotinikwe ngulabo labacwayisako lababuke imiphumela alomhlabatsi wakho longumfanekiso kanye nakutincomo letinikelwe kuhlanyela loluhlobo lotolihlanyela.
iCauliflower itsandzaa lokunika emanutrients lokukahle kantsi nesikhatsi sekuhluma lesimfisha lesidzinga linani lelingetulu lekufaka sivundziso.
Ngaphambi kwekuhlanyela faka emakhulu lamabili nemashumi lasihlanu kuya kumakhulu lamatsatfu ema kg kuhekitha linye eNPK lehlanganisiwe lefana na 3:1:5 (emashumi lamatsatfu nesihlanu) bese usebenta loku kulomhlabatsi longetulu walendzawo yekuhlanyelela. Ngesikhatsi letitjalo letinsha nasetitsetse indzawo, emalanga langaba lishumi ngemuva kwekuhlanyela, gcokisa emaceleni ngemakhulu lamabili lamabili kuya kumakhulu lamabili nemashumi lasihlanu ema kg kuhekitha linye a 3:1:5 (emashumi lamatsatfu nesihlanu) ngakumilayini yekuhlanyela bese unisela kulomhlabatsi. Phindza loku emalangeni lalishumi nesiphohlongo kuya kumashumi lamabili nakunye ngemuva kwekuhlanyela phindze futsi ku malanga lamashumi lamatsatfu kuya kumashumi lamatsatfu nesihlanu ngemuva kwekuhlanyela. Loku kumele kwenele kwentela lenhlanyelo kutsi ikhule. Emacembe ecauliflower kumele aphile abe luhlata lotopele umangabe timphawu letifana naluhlata lohhwabile noma emacembe langatsi amtfubi abonakala loku kusho kutsi kudzingeka kufakwe.
Kunisela
Yiba nesiciniseko kutsi lesihlabatsi siyaniselwa ngaphambi kuhlanyelwe le cauliflower phindze futsi ngemuva nawucedza kuhlanyela kwentela titjalo letincane kutsi titsatse indzawo kahle. Unganiseli kwecele ngobe loku kungenta lamanutrients ekucala lafakiwe kutsi aphume kulemphandze tetitjalo letinsha. Ngoba loku kungaba ngema mm lalishumi kulelilanga ngaphambi futsi kuphindze kuma mm lalishumi ngemuva kwekuhlanyela kumele kuphakame.
Ngemuva kwema mm lalishumi nesihlanu kuya kumashumi lamabili ngeliviki linye kwemaviki lamabili ekucala bese linani lwema mm lamashumi lamabili nesihlanu kuya kumashumi lamatsatfu ema mm ngeliviki ngaphandle nangabe simo sekushisa siphakeme, ngako loku kungakhuliswa kube kuma mm lamashumi lamatsatfu nesihlanu kuya kumashumi lamane nesihlanu ngeliviki.
Translated by Phindile Malotana


text:
21
Num. 26:59
Ngaso leso sikhatsi kwesuka indvodza yesive sakaLevi yateka umfati wesive sakubo. 2
Imis. 7:20
Heb. 11:23
Lomfati wakhulelwa, watala indvodzana, watsi kube abone indlela lolwaluluhle ngayo loluswane, walufihla lwaze lwaba netinyanga letintsatfu. 3Kodvwa lwatsi kube lufike esigabeni sekungafihleki, wase ulufaka esitjeni lesaselukwe ngelikhwane, wasihuca ngalokusalibumba nangelitiyela, kuze singangenwa ngemanti. Walufaka ekhatsi loluswane, wase ulubeka emhlangeni elusentseni lwemfula iNayili. 4Dzadzewabo loluswane wema bucalu, entela kubuka kutsi kutakwentekani kulo.
5Kwase kufika indvodzakati yaFaro itewugeza lapha kulomfula; timphekeleteli tayo tatihamba tigudla lusentse lwemfula. Yatsi nayisibona lesitja sisekhatsi emhlangeni, yatfuma imphekeleteli yayo yatsi asilandvwe. 6Lendvodzakati yaFaro yatsi nayisivula lesitja, yakhandza kuneluswane lwemfana, lukhala. Yaluhawukela, yase itsi: “Lolu ngulolunye lwetinswane temaHebheru.”
7Dzadzewabo loluswane wakhuluma kulendvodzakati yaFaro, watsi: “Ngingakufunela yini umfati longumHebheru atekumunyisela loluswane?”
8Indvodzakati yaFaro yatsi: “Ngingabonga, hamba.” Ngako-ke lentfombatana yagijima yalandza unina waloluswane. 9Indvodzakati yaFaro yakhuluma kulonina, yatsi: “Ngitsatsele nangu umntfwana ungimunyisele yena, mine ngitakuholela.” Ngako lomake walutsatsa loluswane walumunyisa. 10
Watsi nasakhulakhulile lomntfwana, wamtsatsa wammikisa kulendvodzakati yaFaro. Lendvodzakati yaFaro yamfaka esiswini sayo, waba ngumntfwanayo, yatsi: “Njengobe ngimkhiphe emantini, ngitametsa ngitsi nguMosi.”NgesiHebheru kuvakala kungatsi kutsi “khipha”
11
Kwatsi nasakhulile Mosi, wahamba wavakashela bantfu besive sakubo, emaHebheru; wabona indlela lababephocelelwa ngayo kutsi bente umsebenti lomatima. Wabona umGibhithe ashaya lomunye wesive sakubo, umHebheru. 12Mosi wacalata ngala nangala, watsi kube abone kutsi kute lombonako, wabulala lomGibhithe; wammbela esihlabatsini. 13Ngakusasa wabuyela futsi wabavakashela; wabona emadvodza lamabili emaHebheru alwa odvwa. Wakhuluma kulona lekwakunguyena onile, watsi: “Umshayelani lomuntfu wakini, longumHebheru?”
14Lendvodza yaphendvula yatsi: “Ngubani losakwente indvuna nemehluleli wetfu wena? Sewufuna kungibulala nami njengalomGibhithe lombulele itolo?” Mosi wetfuka, wesaba kakhulu, amangaliswa kutsi kantsi lendzaba beseyatiwa. 15
Heb. 11:27
Watsi kube Faro ayive lendzaba, wafuna Mosi, amfunela kumbulala. Kodvwa Mosi wabaleka eveni laFaro wayawuhlala eveni lakaMidiyani.
Ngalelinye lilanga, Mosi ahleti eceleni kwesicobho, 16kwase kufika emantfombatana lasikhombisa emphristi wakaMidiyani. Lamantfombatana abetewugcwalisa emanti emikhunjini, khona kutewunatsiswa imihlambi yetimvu neyetimbuti teyise. 17Kwase kufika labanye belusi bawacosha lamantfombatana, kodvwa Mosi wesuka wawalamlela lamantfombatana ngekunatsisa lomhlambi wawo. 18Atsi nakefika ekhaya kuyise, Rehuweli, watsi: “Lamuhla kwentiwe yini kutsi nisheshe kangaka kubuya?”
19Amphendvula atsi: “Kukhona umGibhithe losivikele kubelusi, wadzimate wasikhelela nemanti ekunatsisa umhlambi.”
20Wawabuta watsi: “Uphi kepha lomGibhithe? Nimshiyeleni? Hambani nimlandze ete lapha ekhaya atewutfola lokudliwako.”
21Ngako Mosi wavuma kuhlala ekhaya kalendvodza. Rehuweli wamendzisela intfombi yakakhe lekwakunguSiphora. 22
Watala indvodzana, Mosi wayetsa libito watsi nguGeshomu, ngobe abetsi: “Ngisihambi kulelive.”
23
Emvakweminyaka leminyenti Faro waseGibhithe wafa. Ema-Israyeli abubula ngalokugcilatwa kwawo, akhala kuNkulunkulu acela lusito. Kukhala kwawo kwenyuka kwefika kuNkulunkulu. 24
Nkulunkulu wakuva kububula kwawo, wase uyasikhumbula sivumelwane sakhe lasenta ku-Abrahama, naku-Isaka, nakuJakobe. 25Ngako Nkulunkulu wababuka bantfwana baka-Israyeli, wabanaka.Lelinye lihumusho lekucala litsi “watibonakalisa kubo”


text:
Pineapplefish
Imfishi Yaphayinaphu
Ligama lemndeni lelatiwako
Imfishi yaphayinaphu (Pineapplefish)
Ligama lelinye lelatiwako
Pineconefish Burrfish
Ligama lesayensi
Monocentridae
Linani
Ingangemasentimitha lamashumi lamatsatfu, silinganiso silishumi nesikhombisa ngemasentimitha.
Kutisakata
Tiyindingilizi, tinemtimba locindzetelekile lolukhuni, lomise kwelipulede njengetigogo lekutsiwa ngema scutes, nemaguludla labonakalako. Sicu seluphiko sinemgogodla munye futsi singakhungeka sicondze njengemshina lovikelako. Mtfubi kuya kuluphuti lonalokumnyama ngasemaphetselweni/ekugcineni kwema scutes.
Satiso setintfo
Umndeni we Monocentridae ufaka tinhlobo letimbili kanye nemacembu lamane etilwane. Incenye yemtimba lekuyi Bioluminescent lengaseceleni kwemhlatsi wangaphansi lobitwa ngekutsi yi photophore loluphuti ngelibala ngesikhatsi sasemini bese uluhlata losasibhakabhaka kuya kuluhlata ebusuku. Lisetjentiswa kudonsa/kukhanga kudla. Titfolwa ngaphansi kwemawa, emihomeni noma etindzaweni letincane letisematjeni. Tiyaluka ebusuku. Letisinkati tisakateke emantini lavulekile.
Kudla kwato
Tidla tilwane letincane letitfolwa endzaweni yetilwane, letifaka tilwanyana letiselwandle.
Kusakata
Tivela ngetinhlobo tonkhe tekushisa/tekubandza etindzaweni letinelwandle letishisako tase Indo-Pacific.


text:
31Simakadze wabe sewungibonisa Jeshuwa,“Jeshuwa” uke abitwe ngekutsi “Joshuwa” umPhristi Lomkhulu, eme embikwengilosi yaSimakadze, naSathane“Sathane” kusho “umbeki welicala” nome “Simangali” eme ngasesandleni sakhe sekudla atekummangalela. 2
Zak. 1:17
2:12
Simakadze wakhuluma kuSathane, watsi: “Simakadze uyakwekhuta wena Sathane! Simakadze, lokhetse iJerusalema, uyakukwekhuta! Lendvodza ayisiso sikhuni lesivutsako yini lesephulwe emlilweni?”
3Jeshuwa“Jeshuwa” uke abitwe ngekutsi “Joshuwa” abembetse tembatfo letingcolile ngesikhatsi aseme embikwalengilosi. 4
61:10
Mik. 7:18
Luk. 15:22
Lengilosi yakhuluma kulabasiti lababeme embikwayo, yatsi: “Mkhumuleni letimphahla takhe letingcolile.”
Yakhuluma kuJeshuwa,“Jeshuwa” uke abitwe ngekutsi “Joshuwa” yatsi: “Ase ubuke, sono sakho sengisisusile, futsi ngitakwembatsisa imijiva lehlantekile lemihle kakhulu.”
5
Ngase ngitsi: “Mshuculiseni ngemshuculo lohlobile.” Ngako bamshuculisa ngemshuculo lohlobile enhloko yakhe, bamembatsisa, ngesikhatsi ingilosi yaSimakadze isemile eceleni kwakhe.
6Ingilosi yaSimakadze yetsembisa Jeshuwa,“Jeshuwa” uke abitwe ngekutsi “Joshuwa” yatsi: 7“Naku lokushiwo nguSimakadze longuSomandla, utsi: ‘Nawutawuhamba etindleleni tami ugcine nemiyalo yami, indlu yami-ke uyakuyibusa uphatse netibuya telithempeli lami; mine ngiyawukunika indzawo emkhatsini waletingilosi letime lapha.
8
11:1
Jer. 23:5
33:15
Zak. 6:12
“ ‘Lalela, wena mPhristi Lomkhulu Jeshuwa,“Jeshuwa” uke abitwe ngekutsi “Joshuwa” kanye nalabo bangani bakho labahleti embikwakho, labangemadvodza lasibonakaliso setintfo letitako: Ngitawuletsa inceku yami, Ligala. 9
Buka, litje lengilimise embikwaJeshuwa.“Jeshuwa” uke abitwe ngekutsi “Joshuwa” Kunemehlo lasikhombisa kulelitje linye, mine ngitawucopha umbhalo kulo, nesono salelive ngiyawusisusa ngalanga linye,’ kusho Simakadze longuSomandla.
10
Mik. 4:4
“ ‘Ngalelo langa ngulowo nalowo wenu uyawumema makhelwane wakhe kutsi atewuhlala ngekuthula ngaphansi kwemvini nemkhiwa wakhe,’ kusho Simakadze longuSomandla.”


text:
91Kwatsi ngelilanga lema-24 kuleyo nyanga ema-Israyeli ahlangana ndzawonye, azila, embatsa emasaka, atitsela ngelutfuli etinhloko, akhalela tono tawo. 2Labo bebangema-Israyeli ekutalwa batehlukanisa kubo bonkhe betive. Bema ngetindzawo tabo, bavuma tono tabo nekonakala kwabokhokho babo. 3
Bema lapho babekhona khona, bafundza incwadzi yemtsetfo waSimakadze Nkulunkulu wabo sikhatsi lesaba yincenye yesine yelilanga, kwatsi ngalenye incenye yelilanga bavuma tono tabo, bakhonta Simakadze Nkulunkulu wabo.
4Bekunendzawo leyayakhiwe ngemapulango, itsite kuphakama lapha embikwabo lapho bekunemaLevi khona: boJeshuwa, naBani, neKhadmiyeli, naShebaniya, naBuni, naSherebiya, naBani kanye naKhenani. Bona babethandaza baphakamise emaphimbo abo kuSimakadze Nkulunkulu wabo.
5LamaLevi lekwakuboJeshuwa, naKhadmiyeli, naBani, naHashabneya, naSherebiya, naHodiya, naShebaniya kanye naPhethahiya bakhuluma batsi: “Sukumani nidvumise Simakadze Nkulunkulu wenu kusukela phakadze kuze kube nguphakadze.Nome “Sukumani nidvumise Simakadze Nkulunkulu wenu, longuNkulunkulu waphakadze naphakadze” Alidvunyiswe Libito lakhe lelikhatimulako, Libito lelaphakanyiswa laba ngetulu kwato tonkhe tindvumiso netibongo.”
6
Imis. 4:24
Bakhuleka batsi: “Wena Simakadze, nguwe wedvwa longuSimakadze. Wena wadala emazulu, ngisho nemazulu laphakeme kakhulu, kanye nato tigidzigidzi tetinkhanyeti, nemhlaba kanye nako konkhe lokukuwo, tilwandle kanye nako konkhe lokukuto. Wena ukugcina konkhe lokuphilako, netigidzigidzi tasezulwini tikhonta wena.
7
12:1
17:5
“Wena unguSimakadze Nkulunkulu, lowakhetsa Abrama, wamkhipha e-Uri yemaKhaledi, wametsa libito watsi ngu-Abrahama. 8
Wakhandza kutsi inhlitiyo yakhe yetsembekile kuwe, wase wenta sivumelwane naye kutsi lelo live uyawuliniketa titukulwane takhe, live lemaKhenani, nemaHethi, nema-Amori, nemaPheresi, nemaJebhusi kanye nemaGirigashi. Usigcinile setsembiso sakho, ngobe wena ulungile.
9
3:7
“Wakubona kuhlupheka kwabokhokho betfu eGibhithe; wakuva kukhala kwabo eLwandle Lolubovu. 10
Watfumela tibonakaliso letimangalisako netimanga, wamelana naFaro, nato tonkhe tiphatsimandla takhe, nabo bonkhe bantfu baseveni lakhe, ngobe wena wawati kutsi emaGibhithe abebaphetse kabuhlungu kangakanani. Watentela ligama emhlabeni, lelisolo lahlala kuze kube ngulamuhla. 11
15:4
Hla. 106:9
Wehlukanisa lwandle embikwabo, kuze kutsi bewele emhlabatsini lowomile, kodvwa labo bebabacosha ngemuva wabajikijela ekujuleni kwelwandle njengelitje naligcumkiselwa emantini lanemandla. 12
Hla. 105:39
Emini wawubahola ngensika yelifu, kutsi ebusuku ubahole ngensika yemlilo leyayibakhanyisela indlela lekwakufanele bahambe ngayo.
13
20:1
“Wehlela eNtsabeni iSinayi; wakhuluma kubo usezulwini. Wabanika timfundziso nemitsetfo lelungile nalefanele, kanye netimiso nemiyalo lemihle. 14Wabatisa liSabatha lakho lelingcwele, wabanika imiyalo, netimiso kanye nemitsetfo ngenceku yakho Mosi. 15
17:6
Num. 20:8,11
Ekulambeni kwabo wabapha sinkhwa lesasichamuka ezulwini, kwatsi ekomeni kwabo wabanatsisa emanti labephuma edvwaleni. Wabatjela kutsi abangene badle lelive, lewawufunge ngalo ngekuphakamisa sandla sakho kutsi uyakubapha lona.
16“Kodvwa bona bokhokho betfu bakudvwalela, baba netinhloko letilukhuni, bangete bayilalela imiyalo yakho. 17
Num. 14:4,18
Neh. 1:5
Hla. 103:8
Jow. 2:13
Bala kulalela, abazange bakhumbule timangaliso lewawutentile kubo. Bahlubuka baba netinhloko letilukhuni, baze ngekutiphakamisa kwabo batikhetsela umholi wabo labetabahola ababuyisele ebugcilini babo. Kodvwa wena unguNkulunkulu lotsetselelako, nalonemusa, nesihawu, lowephutako kutfukutsela ugcwele lutsandvo. Ngako awuzange ubalahle, 18
kwala nome sebatibumbele sitfombe selitfole baze batsi: ‘Lona ngunkulunkulu wenu lowanikhipha eGibhithe,’ kwala nome sebakuhlambalate ngalokwesabekako lokubi kangakanani.
19
40:38
“Noko ngenca yesihawu sakho lesikhulu awuzange ubashiye bodvwa ehlane. Emini insika yelifu ayizange iyekele kubahola endleleni yabo, kanjalo nasebusuku insika yemlilo ayizange iyekele kubakhanyisela indlela lababefanele bahambe ngayo. 20
Dut. 8:3,16
Wabanika Moya wakho lolungile kutsi abafundzise. Awuzange uyigodle imana yakho emilonyeni yabo, wabanatsisa emanti, nase bomile. 21
8:4
29:5
Wabagcina ngekubasekela iminyaka lengema-40 ngesikhatsi basesehlane; abazange beswele lutfo, timphahla tabo atizange tiguge, kantsi netinyawo tabo atizange tivuvuke.
22
“Wabapha imibuso netive, wababela ngisho nemave lakhashane asemikhawulweni. Badla live laSihoni, inkhosi yaseHeshboni, nelive laka-Ogi, inkhosi yaseBhashani. 23
22:17
Wandzisa emadvodzana abo aba manyenti, aba ngangetinkhanyeti tesibhakabhaka, wabaletsa eveni lowatjela boyise kutsi babongena kulo balidle. 24
Nembala emadvodzana abo angena kulo alidla. EmaKhenani labehlala kulelive wawancoba embikwabo babuka. EmaKhenani wawanikela etandleni tabo, wawanikela kanye nemakhosi awo kanye netive takulelo live kutsi batibonele bona kutsi bangentani ngabo. 25
Batfumba emadolobha labetinqaba, nemhlabatsi lovundzile, badla tindlu letatigcwele tonkhe tinhlobo tetintfo letinhle, nemitfombo leyase imbiwe, netivini, netihlahla temincumo kanye netihlahla tetitselo letinyenti. Badla besutsa, bondleka kahle, batitika ngekulunga kwakho lokukhulu.
26
“Kodvwa abazange bakulalele, esikhundleni saloko bakuhlubuka, umtsetfo wakho bawufulatsela. Babulala baphrofethi bakho labebabayala kutsi babuyele kuwe; benta tinhlamba letesabeka kabi kakhulu. 27
Hla. 106:40
Ngako wabanikela etandleni tetitsa tabo letabacindzetela. Kodvwa batsi nase bacindzetelekile, bakhala kuwe. Watsi usezulwini lakho wabeva, ngesihawu sakho lesikhulu wabatfumelela bakhululi lababalamulela babasindzisa esandleni setitsa tabo.
28“Kodvwa batsi kube batfole kuphumula, baphindze benta lokubi emehlweni akho. Ngako wase ubayekelela esandleni setitsa tabo letababusa. Batsi nabaphindza bakhala kuwe, wabeva ngesihawu sakho usezulwini, wawubese uyabakhulula njalo nje tikhatsi ngetikhatsi.
29
Hez. 20:11
Zak. 7:11
Rom. 10:5
Gal. 3:12
“Wabeluleka kutsi ababuyele emtsetfweni wakho, kodvwa bona bakudvwalela, bangete bayihlonipha imiyalo yakho. Bona ngekuphambana netimiso takho lekufanele umuntfu aphile ngato nangabe atihlonipha. Bakufulatsela ngenkhani, baba netinhlitiyo letilukhuni, bala kulalela wena. 30
2 Khr. 36:15
Wababeketelela iminyaka leminyenti. Wabekhuta ngaMoya wakho ngekusebentisa baphrofethi bakho. Kodvwa noko abazange bakunake loko, ngako wabanikela esandleni setive letatibomakhelwane babo. 31
46:28
Kodvwa ngemusa wakho lomkhulu awuzange ubacedze, futsi awubalahlanga, ngobe wena unguNkulunkulu lonemusa nesihawu.
32“Ngako-ke manje, Nkulunkulu wetfu, lomkhulu kakhulu, nalonemandla, Nkulunkulu lowesabekako, yebo, wena logcina sivumelwane sakho selutsandvo, ungabenti bulukhuni bube yintfo lencane emehlweni akho, bona lobumatima lobehlele etikwetfu, nasemakhosini etfu, nakubaholi betfu, nasetikwebaphristi, nasetikwebaphrofethi, nasetikwabobabe betfu, nakuso sonkhe sive sakho, kusukela etinsukwini temakhosi ase-Asiriya kuze kube ngulamuhla. 33
Kuko konkhe loko lokusehlele wena bewusolo ulungile wenta tintfo ngekwetsembeka, lite nome tsine besenta lokubi. 34
Emakhosi etfu, nebaholi betfu, nebaphristi betfu kanye nabobabe betfu abazange bawulandzele umtsetfo wakho; abazange bayinake imiyalo yakho kanye neteluleko takho lowabanika tona. 35Batsi basesebukhosini babo, basatijabulisa ngebumnandzi bekulunga kwakho lokukhulu kubo kulelive lelibanti nalelivundzile lowabapha lona, abazange bakukhonte, futsi abazange baphendvuke etonweni tabo letimbi.
36“Kodvwa asewubuke, lamuhla sesitigcili, sitigcili eveni lowalipha bobabemkhulu kuze batekudla titselo naletinye tintfo letimnandzi letiphuma kulelive. 37Ngenca yetono tetfu, sivuno salo lesinyenti sesiya emakhosini lose usibekele wona. Lamakhosi abusa etikwetfu kanye nasetikwetinkhomo tetfu njengobe atsandza. Tsine siselusizini lolukhulu.”
38“Ngetulu kwako konkhe loku, sesitibopha ngesivumelwane lesitakubhalwa phansi, kutawutsi baholi betfu, nemaLevi etfu kanye nebaphristi betfu basisayine ngekufaka tigcivito tabo kuso.”


text:
191Naku lokushiwo nguSimakadze, utsi: “Hamba uyewutsenga ludziwo lapha kumbumbi. Tsatsa labanye balabadzala kanye nebebaphristi, 2uphumele eSigodzini sakaBheni Hinomu, lesisekungeneni kweLisango leLudzengelo. Ufike lapho umemetele nangu umlayeto lengikutjela wona, 3
2 Khos. 21:12
utsi: ‘Vanini nali livi laSimakadze, nine makhosi akaJuda, nani bantfu baseJerusalema. Naku lokushiwo nguSimakadze longuSomandla, Nkulunkulu wesive sema-Israyeli, utsi: Lalelani! Ngitakwehlisela inhlekelele kulendzawo letakwenta kutsi tonkhe tindlebe letiyakuva ngayo tilume. 4Ngobe bangishiyile mine, benta lendzawo yaba yabonkulunkulu betive, bashise imihlatjelo kuyo kubonkulunkulu labangabati, bona kanye naboyisemkhulu, ngisho nemakhosi akaJuda, bagcwalise lendzawo ngengati lengenacala. 5
32:35
Hez. 16:20
23:37
Jer. 7:32
Bakhe tindzawo letiphakeme tekukhontela boBhali, bentela kushisa emadvodzana abo emlilweni abe ngiminikelo kuBhali, intfo lengingazange sengibayale ngayo futsi lengingazange sengiyisho, nalengazange seyifike nasengcondvweni yami. 6Ngako-ke caphelani, ayeta emalanga lapho bantfu bangasayikuyibita khona lendzawo ngekutsi yiThofethi nome batsi Sigodzi sakaBheni Hinomu, kodvwa sebayawutsi Sigodzi Sekuhlatjwa, kusho Simakadze.
7
“ ‘Emacebo akaJuda ngiyakuwahhihlitela“ngiyakuwahhihlitela” leligama lekuhhihlita ngesiHebheru livakala shangatsi “ludziwo” kulendzawo kanye newaseJerusalema. Ngiyawubenta bawe ngenkemba embikwetitsa tabo, ngetandla talabo labatfungatsana netimphilo tabo, ngiyawunika tidvumbu tabo tibe kudla kwetinyoni tasemoyeni kanye nekwetilwane tesiganga. 8
Ngiyawulibhidlita lelidolobha, ngilente libe yintfo yekuhlekisa; bonkhe labendlulako bayawumangala kakhulu, bahleke lusulu ngenca yemanceba alo. 9
Dut. 28:53
Sil. 2:20
4:10
Luk. 19:43
Ngiyawubenta badle inyama yemadvodzana abo neyemadvodzakati abo, badle ngulowo nalowo inyama yemnakabo, ngenca yencindzetelo yekuvinjetelwa lokuyabe kwentiwa titsa letitfungatsana netimphilo tabo.’
10“Bese-ke ubhidlita loludziwo embikwalabo lotabe uhamba nabo bakubukile,“ngiyakuwahhihlitela” leligama lekuhhihlita ngesiHebheru livakala shangatsi “ludziwo” 11
utsi kubo: ‘Naku lokushiwo nguSimakadze longuSomandla, utsi: Ngitasibhidlita lesive kanye nalelidolobha njengaloludziwo lwalombumbi lolubhidlitiwe, futsi lolungasayiwuphindze luvusetelwe kabusha. Bayawungcwaba labafile babo eThofethi, bagcwale kuze kubete nendzawo“kuze kubete nendzawo” nome “ngobe kute lenye indzawo” yekubembela. 12Nako-ke lengitakwenta kulendzawo nakulabo labahlala kuyo, kusho Simakadze: Lelidolobha ngitalenta lifanane neThofethi. 13
44:17
Zef. 1:5
Emakhaya laseJerusalema nalawo emakhosi akaJuda, ayawungcola njengalendzawo, iThofethi, yebo, tonkhe tindlu lapho batfuncisele khona imphepho eluphahleni, batfuncisela emabutfo etinkhanyeti tasemazulwini, batfulula iminikelo yetinatfo kulabanye bonkulunkulu!’ ”
14Jeremiya wase uyancandzeka esuka eThofethi, lapho abetfunywe khona nguSimakadze kutsi ayewuphrofetha, wema esibuyeni selithempeli laSimakadze wakhuluma kubantfu watsi: 15
17:23
“Naku lokushiwo nguSimakadze longuSomandla, Nkulunkulu wema-Israyeli, utsi: ‘Lalelani! Ngitatehlisela kulelidolobha nakuto tonkhe tabelo talo, tonkhe tehlakalo lengitimemetelele ngabo, kumelana nabo, ngobe babe nenkhani, bangete bawalalela emavi ami.’ ”


text:
Tihlobo betakha sisekelo semphilo yesintfu yemaZulu, lebekeke kulomuti (kukhula kwemakhaya). Kute kubengunyalo, lomuti wawufaka inhlokoyelikhaya (umnumzane), nebafati bakhhe kanye nebantfwana, umnakabo lomncane nebafati bakhe nemindeni, futsi, etikhatsini letiningi, emadvodzana lasashadile nawo.
Ngentfutfuko yetebudolobha kanye neku-hlukana kwekuma kwaphambilini, lomuti sowuba yintfo lebayincane, uvame kufakaa indvodza yinye nemfati wayo (noma bafati bayo) nebantfwana. Ngekwesintfu, lamakhaya lakhulile kwakuba tindlu letihlangene, lelapho imphilo lephelele itochutjwa khona. Munye umuti bewubanetinkhomo tawo futsi letikhokha lubisi, nemasimu awo lapho khona ummbila kanye netibhidvo betilinywa khona kwentela kunika letidzingo talabo labahlala khona kumakhaya lamakhulu.
Lokubekeka nekuhlelwa kwalomuti bekufana emmangweni wonkhe wemaZulu futsi bekuveta lesigaba sebafati labehlukene. Letigaba talabafati bemuntfu nje bekubekwa ngekuya ngendlela labashada ngayo, umfati wekucala ngekuba ngumndlunkhulu (inkhosikati).
Ngale nkhosi netikhulu tayo letimcoka, lomfati lomkhulu, lobekadze angumfati wekucala, wakhetfwa kutsi abeyincenye yalabo labaluleka inkhosi ngemuva kwekungena esigabeni sebudzala futsi bekudzinga kutsi agcple le sicoco (indandatho-yenhloko). Lomuti wawuyindingilizi ngekubekeka futsi wakhiwa endzaweni lengatsi iyawa ubuke empumalanga lapho kudzingeke khona, ngalendlela yekuwa lebuke ekungeneni, kwentela kutsi lendlu yesikhulu itoba sendzaweni lephakeme futsi ibuke wonkhe lomuti.
Enkhabeni bekukhona sibaya setinkhomo (isibaya) lapho khona letinkhomo betifakwa khona ebusuku bese lamabele bekafakwa ngaphansi emigodzini. Lobubanti balesibaya lebesivama kwakhiwa ngetingondvo letihlanganisiwe noma, nangabe kute tihlahla kulendzawo, besentiwa ngematje. Lesibaya setinkhomo besibangasendzaweni yekuthandazela yakulomuti: bekungiko, futsi etindzaweni letisemakhaya nalamuhla kusenjalo, lendzawo lapho kucatjangwa kutsi imimoya yemadloti iyaluka khona futsi nalapho kubanjelwa khona imithandazo.
Lana kunikelwa khona phindze kwentelwa khona kubonga tibusiso letitfoliwe. Phambilini, besifazane bebangangeni esibayeni, futsi kute wesifazane lobekangasiye umntfwana 'wakulendlu' bekavunyelwa kutsi angene, ngaphandle kwemicimbi lebalulekile.
Nomakunjalo, ngetikhatsi tandvulo ngemnyaka wemashumi lamabili, lentfo yemadvodza yekutsi afune kusebenta njengetihambi kuphocelele bafati kutsi batsatse kunakekela imfuyo yemadvodza abo. Ngekwesintfu tindlu ngatinye betakhiwe phakatsi kwafenisi wesibaya kanye nafenisi longaphandle (uthango) kwe muti, kugegetelwe ngemanyeva noma tihlahla letihlabako letindze lebetifakwa kwentela kunika kuvikela lokulula kulabo labangenako.
Umfati wesikhulu uhlala endlini yesikhulu (endlunkhulu), ngetulu kwelikhaya (umuti), icondzene ngco nalapho kungenwa khona. Indvodzana yakhe lendzala yayi, futsi nakumphakatsi wesintfu usese, yindlalifa yesikhulu futsi lototsatsa kubabe wakhe, futsi uphindze ahlale esikhundleni lesimcoka etindzabeni tenkholo.
Ngesekudla salapho kungenwa khonna kulomuti, eceleni kwendlu yesikhulu, kwakungumufati-longasekudla sesandla (igadi), lobekagcwalisa inzima yekuba ngumfati wesikhulu. Munye wemicimbi wakhe kwakukunika indlalifa umakwenteka umfati lomkhulu angakhoni kumitsa indvodzana.
Ngasesandleni sangasencele-semfati (ikhohlo) lobekatsatsa sikhundla sesibili sesitfunti emtini. Endzabeni ye sikhulu, lomfati-longasesandleni sangasencele bekuvama kuba ngulomfati wekucala lamushada. Lomfati, nabobonkhe lalabanye bafati lebebakha incenye yalelikhaya (amabibi), bebakadze bakhululekile kulendlu yesikhulu.
Umuti weMzulu wesintfu wawunemiyalo lecinile kanye nekutiphatsa kweliningi. Noma indvodza ingaba nebafati labaningi, bekungabavami kutsi kube nekulwa lokuningi noma umona, njengoba bonkhe labafati babakhululekile. Ngamunye bekaba nelikhaya lakhe yedvwa, nemasimu kanye netinkhomo betinikwa yena kutsi atisebentise ngendlela yakhe.
Onkhe emalunga akulomuti bekaba nendzawo yawo nemisebenti, kepha sigaba sawo sagucuka ngesikhatsi bakhula baba badzala. Makoti, kwekucala bekagadvwa ngumake-tala wakhe, abese ubangumake kwayena, aphindze abengugogo, bese ekugcineni uba ngulomdzala lohlonishwako emmangweni. Umfana abecala ngekulusa timbuti bese kuba tinkhomo.
Ngemuva kwaloko bakatfola ticu tekungena esigabeni sekuba yindvodza lencane lenemisebenti lebalulekile nekutsi, kute kubengulapho aphatanyiswa sigodlo semaZulu ngemnyaka waa 1879, imisebenti yemasotja.
Ngemuva kwekugcwalisa yonkhe lemisebenti eminyakeni leminingi, abevunyelwa kuba yindvodza nekutsi abengubabe; ngekuhamba kwesikhatsi wavunywa njengelilunga lelidzala la khansela. Ngamunye wabo bekengca tigaba letiningi leti-makeke kahle, le bekute sato letigaba lebesingangenelwa ngaphandle kwemalungiselelo nemicimbi.Translated by Phindile Malotana


text:
11Livi laSimakadze lelefika kuHoseya, umsa waBheri, ngesikhatsi sekubusa kwemakhosi bo-Uziya, naJothamu, na-Ahazi, naHezekiya, emakhosi akaJuda, nakubusa inkhosi Jerobowamu, umsa waJehoyashi, inkhosi yaka-Israyeli:
2
Hla. 73:27
Hez. 16:15
Watsi kube Simakadze acale kukhuluma naHoseya, Simakadze wakhuluma kuye, watsi: “Hamba utsatse umfati loyingwadla lonebantfwana labatelwe ngebugwadla, ngobe live linelicala lebugwadla lobesabekako, selisukile kuSimakadze.”
3Ngako-ke Hoseya watsatsa Gomeri, indvodzakati yaDiblayimu; watetfwala, wamtalela indvodzana.
4
2 Khos. 9:8
Simakadze wakhuluma kuHoseya, watsi: “Metse libito utsi nguJezreyeli, ngobe ngekushesha nje ngitayijezisa indlu yakaJehu ngenca yekubulawa kwebantfu eJezreyeli,Fundza 2 Khos. 9 – 10 futsi ngitawucedza umbuso waka-Israyeli. 5Ngalelo langa ngitabephula butjoki baka-Israyeli, ngicedze emabutfo alo eSigodzini saseJezreyeli.”
6Gomeri waphindze futsi watetfwala, watala indvodzakati, Simakadze wabe sewukhuluma kuHoseya, watsi: “Metse libito utsi nguLo Ruhama,“Lo Ruhama” kusho kutsi “longatsandvwa” ngobe angiseyiwuphindze ngiyihawukele indlu yaka-Israyeli, lokwekutsi ngingaze vele ngibatsetselele. 7
33:16
76:3
Isa. 30:15
Noko ngiyakuyihawukela indlu yakaJuda; ngiyakubasindzisa, kodvwa hhayi ngebutjoki, nangenkemba, nangemphi, nangemahhashi, nangebagibeli bemahhashi, kodvwa ngiyakubasindzisa mine, Simakadze longuNkulunkulu wabo.”
8Watsi kube alumule Lo Ruhama, Gomeri watala lenye indvodzana. 9Simakadze wase utsi: “Lendvodzana yetse libito utsi nguLo Ami,“Lo Ami” kusho kutsi “akusiso sive sami” ngobe anisiso sive sami, nami futsi angisiye Nkulunkulu wenu.”
10
Hos. 2:23
Rom. 9:25
1 Phet. 2:10
“Noko ema-Israyeli ayawuba manyenti ngangesihlabatsi saselugwini lwelwandle, lesingeke sikalwe nome sibalwe. Endzaweni lapho kwakukhulunywa khona kubo kwatsiwa: ‘Nine anisiso sive sami,’ bayawubitwa ngekutsi: ‘Ngemadvodzana aNkulunkulu lophilako.’ 11
Hez. 34:23
37:22
Joh. 10:16
Ef. 1:22
Bantfu bakaJuda nebantfu baka-Israyeli bayawuphindze bahlanganiswe, bese babeka umholi wabo abe munye, bahlume eveni labo, ngobe liyawuba likhulu lelo langa lakaJezreyeli.“Jezreyeli” kusho kutsi “Nkulunkulu uyahlanyela”


text:
Springbok
Ligama
Springbok (Antidorcas marsupialis)
Kutiveta kwaso
Letindvuna tingakala ema kg lamashumi lasihlanu, bese letinsikati tikala ema kg lamashumi lamatsatfu nesikhombisa. Imitimba yato lekhangako ngemibala yenta tibonakale malula. Emahlombe avela asentasi kunemilente lengemuva. Libala Lelisa nsundvu lohhwabile ngetulu kwemtimba, bese letingaphansi letimhlophe nalelibanti lelinsundvu lotopele ngaphambi kwebuso lelichubekela kusuka emulenteni wangembili kuya emilenteni lengemuva. Lomsila lomhlophe lomfisha uneboya lobunsundvu. Ngasemuva inelibala lelimhlophe, lelinemugca lonsundvu longetulu kwemilente lengemuva. Timphondvo taletinsikati tincama kakhulu futsi timfishane kunaleto talendvuna.
Kudla kwawo
Ema Springboks adla kudla lokukhetsiwe, lekudla kwawo kufaka kudla kwetilwane lokuncono ngesikhatsi letinikwa ngaso. Tidla lokusetulu ngesikhatsi sesomiso ikakhulu sidla emva kwetimvula lapho tjani lobuluhlata busahluma. Titsandza timbali letiphuma etihlahleni letimfisha, bese tinatsa emanti kahle, kepha uma emanti lavulekile angatfolwa, tindlela tekutfola emanti tentiwa ngekudla timphandze letinemanti.
Kwakhiwa
Kuhlanganiswa kubekelwe kulinye noma mabili emaviki, noma nje lesilwane sikwati kuhlangana noma ngasiphi sikhatsi emnyakeni. Emva kwekumitsa emaviki lamashumi lamabili nesihlanu litfole linye liyatalwa. Ematfole ayafihlwa emalanga lamabili nakacedvwa kutalwa. Lamangengi lamasikati ahlangana njalo ngemnyaka, lamanye kabili. Lamancane alunyulwa nasekanetinyanga letine bese lamasikati angina eesigabeni sekukhula nakanetinyanga letisikhombisa ngebudzala.
Kutiphatsa Kwato
Ngulamadvuna kuphela latfola ematfuba endzawo yekuhlangana. Lokunconotwako yindzawo yalamadvuna, lacolela kutihlalela etindzaweni ato. Umhlambi lohlangene uyakhululeka.
Indzawo yato
Springbok sihlala endzaweni lelikhuni lengacondzakali kahle. Tindzawo letivulekile letinemhlaba, tibi letakheka emifuleni leyomile netjani lobufisha. Tibalekela tindzawo tetjani lobudze.
Lapho titfolwa khona
Springbok yinyamatane lelahliwe elukhalweni nase nshonalanga yetindzawo tase Ningizimu Afrika. Leminye imihlambi akhululekile kuyaluka etindzaweni tato temvelo, kepha incumbi yawo nyalo atfolwa emapulazini nasendzaweni legcina tilwane.
Luhla lolubhaliwe
Springbok ngetinombolo taso letimakhulu naletinkhulungwane tiyaluka sigodzi lesomile saseNingizimu Afrika ngesikhatsi sekucala sekufika kwetilwane letinsha, kepha imihlambi iphangiswe yasuswa bese kuletinsuku titfolwa etindzaweni letivikelekile nakumapulazi. Licembu Lesive lerugby lalaNingizimu Afrika latiwa ngekutsi ngema Springboks.


text:
Moorish Idols
Sithixo se Moorish
Ligama Lemndeni Lelatiwako
Moorish idol (Sithixo se Moorish)
Ligama Lelatiwako Lelinye
Crowned scythe
Scientific name
Zanclidae
Linani
Ingengemasentimitha lamabili nesihlanu, silinganiso singemasentimitha lamashumi lamabili.
Kutiveta
Ticindzetelekile, tinemtimba lomise kwe diski. Timphiko letincane letinemigogodla letichubekela kuncenye lebitwa ngekutsi yiphilomantis lechubekako. Inemphumulo lendze lesalishubhu nemlomo lomudze kanye nalokucijile lokungatsi litinyo. Sicu lesincane lesifana neluphondvo lesingasemehlweni. Emabhandle lanalokumhlophe, lokumnyama kanye namtfubi.
Satiso Setintfo Tonkhe
Umndeni we Zanclidae ufaka luhlobo lunye kanye nelicembu linye lesilwane. Ngalesinye sikhatsi tisanganiswa baholi labadzala/labafundzako. Titfolwa eceleni kwematje asemantini. Loluphiko lolufana nelisikela liyangekuncipha uma ikhula. Ijika libala kwentela kudonsa libala ebusuku umatiphumulile. Tivame kubonwa titodvwa noma ngatimbili etukwematje. Tihlala ndzawonye imphilo yato yonkhe. Tisakateke emantini lavulekile letinsikati noma emacandza.
Kudla Kwato
Tidla tipontji, tilwane taselwandle kanye netilwane letite imigogodla letindanda etukwemanti.
Kusakata
Tivela ngetinhlobo tonkhe tekushisa/tekubandza kanye nasetindzaweni letishisako letinelwandle mhlabawonkhe.


text:
Sea Fans
Sikhokhamoya Selwandle
Ligama lemndeni lelatiwako
Sikhokhamoya selwandle (sea fans)
Ligama lelinye lelatiwako
Gorgonians
Ligama lesayensi
Gorgonacea
Linani
Ingangemamitha lasihlanu.
Kutiveta
Time ticondze etulu, kupatalala lokumagala ematje lamalula labukeka njengesikhokha moya. Tilwane tichazeka ngalendlela letiphuma ngayo. Libala liyahluka kepha lelibovu, luphuti nalelimtfubi linemandla.
Satiso setintfo
Indlela ye Gorgonacea ngiyona yodvwa yaletine tindlela te Octocorralia, lefaka ematje lalula, emapeni elwandle kanye netiswebhu telwandle. Tinhlobo letihlukene tetimphondvo letingatsi matsambo. Ema polyps anetincenye temtimba letilula letisiphohlongo.
Uma ema pol-yps anwebeke/aluleke ngalokuphelele, lesikhokhamoya sivela sineboya. Letinye tilwane tine zooanthellae, lekutisita ngekudla. Emahhashi aselwandle lamafisha kanye netimfishi tetinkhanyeti tivame kutfolwa elwandle lesikhokha moya. Tikhicita ngemacandza.
Kudla kwato
Tidla titjalo netilwane letincane letindanda ngetulu kwemanti.
Kusakata
Tivela ngetinhlobo tonkhe tekushisa/tekubandza kanye nemalwandle lasetindzaweni letishisako emhlabeni wonkhe.


text:
Seaweeds
Likhula Lwaselwandle
Ligama Lemndeni Lelatiwako
Likhula Lwaselwandle
Ligama Lelinye Lelatiwako
Titjalo taselwandle
Ligama Lesayensi
Chromalveolata
Linani
Ingangelishumi nesihlanu ngamamitha (kelp).
Kutiveta
Titjalo tiyehluka ngebudze nangekuma. Timila ematjeni, ematjeni lamakhulu noma emachibini. Tihambela kusuka kuyinye inhlayiya kuya kulamanengi. Libala livama kubanguleliluhlata, lelibovu knaye nalelinsundvu.
Satiso Setintfo
Bukhosi be Chromalveolata bufaka nsundvu, luhlata kanye nabovu kutitjalo letihluma emantini noma eceleni kwemanti. Chlorophyta (leluhlata) inetinhlobo temtimba letintsatfu: liphepha lelimhlophe, lokusakotini noma luhwayela lokubekeke ekugcineni kwasekugcineni nase shubhini.
Phaeophyta (lensundvu) inetinhlobo letinengi letenta umtimba: sikhokhamoya, titjalo letinetintsambo, imicamelo kanye nema kelps labukeka njengetihlahla. Rhodophyta (lebovu) ngulona licembu lelikhulu. Tinemandla ekubhekana nekunyakata kweligagasi. Tonkhe tinye chlorophyll lesetjentiselwa iphotosynthisis. Tingakhokha tinhlayiya letimagciwane noma inhlayiya lendvuna noma lensikati kwentela kukhokha phindze.
Kudla Kwato
Tikhula/tihluma ngephotosynthesis.
Kusakata
Tivela ngetinhlobo tonkhe tekushisa/tekubandza kanye nasetindzaweni letinelwandle lapho kushisa khona mhlabawonkhe.
Tilwane Letatiwako
Bladder kelp
Macrocystis sp
Different leafed sargassum
Sargassum heterophyllum
Upright codium
Codium extricatum


text:
261
“Lingekhatsi lelithende lekukhontela ubolakha ngetindvwangu letilishumi. Ubotenta ngemitiya yelineni leyephotselwe ngalokucolisakele nangensontfo leluhlata njengesibhakabhaka, nangalebukhwebeletane, nangalebovu ngalokutopele, loko ngukuhlobise ngemakherubhi; kube ngumsebenti wengcweti lenebuciko. 2Leyo naleyo ndvwangu ibe ngemamitha langaba li-14 budze, nemamitha langaba mabili bubanti; tonkhe letindvwangu tilingane. 3Ubotihlanganisa ngekutitfungela ndzawonye letisihlanu, naleti letinye letisihlanu utente njalo. 4Wente tinkintjo ngendvwangu leluhlata njengesibhakabhaka tibesemaphetselweni aleyo naleyo ndvwangu leseyihlanganisiwe. 5Yenta tinkintjo letingema-50 endvwangwini yekucala, wente njalo futsi nakulena yesibili, tinkintjo ticondzane njengekulandzelana kwato. 6Yenta emahhuka egolide langema-50, wentele kuhlanganisa letindvwangu, lithende lekukhontela libe yintfo yinye.
7
“Tindvwangu tekumbonya lelithende lekukhontela ubotenta ngeboya betimbuti, setitonkhe letindvwangu kufanele tibe li-11. 8Tonkhe letindvwangu ubotenta tilingane, iyinye ibe ngemamitha langaba li-15 budze, ibe ngemamitha langaba mabili bubanti. 9Letisihlanu utihlanganise ngekutitfungela ndzawonye, naleti letisitfupha nato tibe yintfo yinye. Lena yesitfupha uyigoce ngekuyiphindza kabili ngembili kwalelithende. 10Ubofaka tinkintjo letingema-50 emaphetselweni aleyo naleyo ndvwangu. 11Wakhe emahhuka ngelitfusi abe ngema-50, bese letindvwangu utihlanganisa ngalamahhuka, khona lithende litawuba yintfo yinye. 12Lengisa sigamu salendvwangu lenye ngemuva kwalelithende lekukhontela. 13Budze bekugabanca kwayo kulelithende bube ngemasentimitha langaba ngema-50 ngala nangale, loko lokusele kuyawugabanca ngetulu kulenge emihlubulweni yelithende kwentele kulembesa.
14“Ubenta simbonyo salelithende ngetikhumba tetihhanca letishukiwe taguculwa taba bovu, nesetikhumba temahhashi aselwandle“temahhashi aselwandle” nome “temanhlengetfwa” etulu kwato letihhanca.
15
“Ubentela lelithende lekukhontela tinsikabhaluko temgamba, letitakuma tilisimise lithende lekukhontela. 16Nguleyo naleyo nsikabhaluko ibe nebudze lobungemamitha langaba mahlanu, nebubanti lobungemasentimitha langaba ngema-66, 17tibe netiphongwana letifananako khona titewuhlanganiseka ngato. Tonkhe letinsikabhaluko talelithende lekukhontela kufanele tentiwe njalo. 18Ubenta tinsikabhaluko letingema-20 ngaseningizimu yelithende lekukhontela, 19nemaseko esiliva langema-40 abe ngaphansi kwetinsikabhaluko, abe mabili ngaphansi kwaleyo naleyo nsikabhaluko, entelwe kubamba tisimiso tayo letimbili. 20Nangasemhlubulweni wesibili longasenyakatfo nakhona wente tinsikabhaluko letingema-20, 21kanye nemaseko esiliva langema-40, abe mabili ngaphansi kwaleyo naleyo nsikabhaluko. 22Lingemuva lelithende lekukhontela lelingasenshonalanga lona ubolentela tinsikabhaluko letisitfupha. 23Emakona langemuva kwelithende lekukhontela ubowentela tinsikabhaluko letimbili. 24Tinsikabhaluko kufanele tibhancwe kusukela phansi, kuze kuyewufika etulu kuhlanganiswe kulelijiva lekucala. Totimbili letinsikabhaluko letenta lamakona lamabili kufanele tentiwe njalo. 25Ngako-ke kusho kutsi kufanele kube tinsikabhaluko letisiphohlongo nemaseko ato esiliva lali-16, lamabili ngaphansi kwaleyo naleyo nsikabhaluko.
26“Ubenta emakabha abe li-15 ngemgamba, lasihlanu abe ngewetinsikabhaluko letisemhlubulweni welithende, 27lasihlanu abe ngewetinsikabhaluko kulomunye umhlubulo, lasihlanu abe ngewetinsikakhaluko ngemuva ngasenshonalanga. 28Lelikabha lelisemkhatsini lelibhukula lensikabhaluko kufanele lisuke ngale ekugcineni lize lifike ngale ekugcineni. 29Tinsikabhaluko ubotembesa ngegolide, ushayele kuto emajiva egolide ekufaka lamakabha; nawo kufanele embeswe ngegolide. 30
Lelithende lekukhontela kufanele ulakhe ngaleyo ndlela lengakukhombisa yona entsabeni.
31
“Ubenta indvwangu ngemitiya yelineni leyephotselwe ngalokucolisakele nangensontfo leluhlata njengesibhakabhaka, nalebukhwebeletane, nalebovu ngalokutopele. Uboyihlobisa ngemakherubhi, lentiwe yingcweti lenebuciko. 32Uboyilengisa etinsikeni temgamba letine letembeswe ngegolide tafakwa emahhuka lamane egolide, tasinyiswa etikwemaseko esiliva lamane. 33Lendvwangu uboyikhaceka kulamahhuka lavalekako laseluphahleni, bese uletsa lelibhokisi lesivumelwane lelinetibhelekeca letimbili tematje, ulifake ngemuva kwalendvwangu. Lendvwangu itakwehlukanisa indzawo lengcwele endzaweni lengcwelengcwele. 34Lesihlalo semusa utakwembonya ngaso libhokisi lesivumelwane kulendzawo lengcwelengcwele. 35Ngaphandle kwendvwangu beka litafula ngasenyakatfo kwelithende, ubeke lutsi lwesibane ngaseningizimu libhekane nalelitafula.
36“Emnyango walelithende ubenta sivalo sendvwangu ngalokuluhlata njengesibhakabhaka, nangalokubukhwebeletane, nangalokubovu ngalokutopele, usente nangemitiya yelineni leyephotselwe yacolisakala; konkhe loko kube ngumsebenti wengcweti yetekuhlobisa. 37Yenta emahhuka egolide alendvwangu. Lendvwangu uyentele tinsika temgamba letisihlanu letembeswe ngegolide; leti-ke ubotibumbela emaseko elitfusi lasihlanu.”


text:
KaZulu
KaZulu, sifundza yeiNingizimu Afrika.
siFundza saKaZulu[hlela | edit source]
siFundza lesiselugwini lolusemphumalanga neNingizimu Afrikha lesingumakhelwane weMpumalanga enyakatfo, ilisutfu enshonalanga, imphumalanga Koloni eningizimu kanye nelwandle enmphumalanga.
umlandvo[hlela | edit source]
Bantfu bekucala kufika kaZulu batfwa.loku kubonakala etintsabeni nasemitsandzeni takulesifundza mbamba mbamba etintsabeni telukhahlamba.batfwa laba bebasive lesingahlali ndzawonye,indzawo labahlala kuyo bekuba yindzawo lenetinyamatane ngoba phela bebangafuyi kepha baphila ngekutingela kanye nangetitselo nemakhambi kwesiganga.indzawo bebahlala kuyo batfwa kusemtsandzeni.
ngelikhulunyaka lelishumi nemfica kwacala kuchamuka tivana tebenguni lebetilichamukisa enyakatfo ne-Afrika.letive leti betifuya tilima takha imiti lemikhulu tinemakhosi tinetindvuna kanye nemabutfo.loko batfwa bekuyinfto bebangayenti baphoceleka kutsi babaleke bashiyele inkhundla letive . lapha kulendzawo letive tehlukana tendlaleka kulolonkhe lelive kwabe sekuchamuka tibongo letinyenti ,sibongo nesibongo besinenkhosi yaso nati letinye tato :Zulu,Mchunu,Buthelezi,Zungu,Khumalo,Qwabe,Ndwandwe njlnjl. letive betihletisene kahle titsatsana lapho nalapho kube nekucabana kusuke imphi. Kopha-ke umlandvo walesivundza ucala kugcama kakhulu ngelikhilinyaka lelishumi nesiphohlongo lapho sive sakaZulu besibuswa nguSenzangakhona,ngephasi kwesive sebakaMtsetfwa lebesibuswa nguDzingiswako.ngaleso sikhatsi letinye tive betitinkhulu bekusive semaNdwandwe sibuswa nguZidze,nesive sakaCwabe sibuswa nguPhakatfwako kantsi futsi sive sakaMchunu nesive sakaButhelezi betitive betingatinkhulu kepha titimele .
KaZulu kwatsi nakukhotsama Senzangakhona kwangena Shaka angena ngenkhani elekelelwa nguDzingiswako emva kwekubulala Sigujanalobesatsatse bukhosi. Shaka wacala indlela lensha yekulwa wahlasela tivana wakhulisa umbuso wakaZulu lobumncane wedzelelekile futsi.Tinkhe letive Shaka watibumba taba sive sinye nge phasi kwesive semaZulu.Emva kwekubulawa kwakhe Shaka kwalandzela Dingane lowabulala Piet Retief kanye nalamanye emabhunu waphindza wahlasela inkambu yawo. umbuso wemaZulu wachekeka ekhatsi ngesikhatsi Mpandze abalekela emabhunwini kepha wabuya waba munye ngesikhatsi Deingane ehlulwa emphini yaseMaqongqo mpandze wase ube yinkhosi yakaZulu.nakhotsama mpandze kwalandzela Cetjwako lowelhulwa ngemaNgisi emphini yase sandlwane lase litsatfwa lonkhe live lidzatjula tigodzi letinkhulu Cetjwako wanikwa emalungelo lalingana nalankha alamanye emakhosi.kepha bantfu labanyenti bebasolo bati kwekutsi lusendvo lwaZulu ngulona lubusa tonkhe letigodzi naku phela nga-1905 Bambatsa afuna sibusiso saDinuzulu nakatawuphendvukela emangisi ngendzaba yentsela.
Nga-1910 nakuhlangna live kwentiwa inyonyana yaseningizimu afrikha lesifundza saba yincenye yelive .ekmlandvweni sikhicite baholi nemachawe lamanyenti njengabo langalibalele dube,t.j jabavu nenkhosi Albert luthuli.
boMasipala[hlela | edit source]
- eThekwini
- Amajuba
- Zululand
- Umkhanyakude
- uThungulu
- Umzinyathi
- Uthukela
- Umgungundlovu
- iLembe
- Ugu
- Sisonke
emaDolobha[hlela | edit source]
Kúfúna[hlela | edit source]
Kúbópha[hlela | edit source]
- (síNgísi) [1].
- (síNgísi) KaZulu iwebhusayithi.


text:
11
Mak. 6:3
Joh. 7:35
Imis. 15:13
Gal. 1:19
Lencwadzi iphuma kuJakobe, inceku yaNkulunkulu neyeNkhosi Jesu Khristu.
Iya etiveni letili-12 letisakatekile.
Ngiyanibingelela.
2
Bazalwane bami, nanehlelwa tinhlobonhlobo tetilingo, nibokutsatsa ngekutsi yinjabulo yodvwa, 3
nati kutsi kuvivinywa kwekukholwa kwenu kuveta kucinisela.
4Kucinisela kumele kucedzela umsebenti wako, kuze nivutfwe niphelele ningenasici, ningehlulwa lutfo. 5
Taga 2:3
Jer. 29:12
Mat. 7:7
Jak. 5:13
Nangabe emkhatsini wenu kukhona loswele kuhlakanipha, akacele kuNkulunkulu lonika bonkhe bantfu ngekwephana lokungenakufehla, utawuphiwa. 6
Mak. 11:24
Joh. 14:13
Kepha locelako akacele ngekukholwa, angangabati; ngobe longabatako ufanana neligagasi lelwandle lelichutjwa litanyatanyiswe ngumoya. 7Ngako-ke umuntfu lonjalo angabocabanga kutsi iNkhosi iyawumemukelisa lutfo; 8
ungumuntfu lonetinhlitiyo letimbili, uyagucugucuka etindleleni takhe tonkhe.
9
Umzalwane lophansi akatincome ngekuphakanyiswa kwakhe. 10
Isa. 40:6-7
2 Khor. 12:9
1 Phet. 1:24
Kepha locebile akatincome ngekwehliswa kwakhe, ngobe uyakwendlula njengembali yesiganga.
11
Lilanga liphuma libalele libunise tjani, imbali yabo iyahhohloka, nebuhle bayo bunyamalale; kanjalo-ke nesicebi siyawunyamalala ekushiphanekeni kwaso.
12
2 Thim. 4:7
1 Phet. 3:14
Semb. 2:10
Ubusisiwe umuntfu lociniselako ekulingweni; ngobe nasaphumelele ekuvivinyweni kwakhe, uyakwemukeliswa umchele wekuphila lowetsenjiswa yiNkhosi kulabo labayitsandzako. 13Umuntfu lolingwako angabosho kutsi: “Ngilingwa nguNkulunkulu;” ngobe Nkulunkulu angeke alingwe ngalokubi, futsi akalingi muntfu. 14
Kepha ngulowo nalowo ulingwa ahuhwe tinkhanuko takhe, adudeke. 15
Nangabe inkhanuko seyitsatsile, itala sono; sono nase siphelele, sitala kufa.
16Bazalwane bami labatsandzekako, ningedukiswa. 17
1 Khor. 4:7
1 Joh. 1:5
Tonkhe tipho letinhle naletiphelele tivela ngetulu, tiphuma kuBabe uMdali wetibane tasesibhakabhakeni, lote kugucugucuka, njengobe tona tigucuka, tibohle tisishiya ebumnyameni. 18
1 Khor. 4:15
1 Phet. 1:23
Semb. 14:4
Ngekwentsandvo yakhe wasitala ngelivi leliciniso, khona sitekuba ngematubulo ato tonkhe tidalwa takhe.
19
Jak. 3:1,13
Bazalwane bami labatsandzekako, khumbulani naku: Ngulowo nalowo muntfu akasheshe kuva, ephute kukhuluma, ephute nekutfukutsela; 20ngobe lulaka lwemuntfu alukwenti kulunga lokungukona kwemukeleka kuNkulunkulu. 21
Rom. 1:16
13:12
Khol. 3:8
1 Phet. 2:1
Ngako-ke lahlani yonkhe insila nalokubi lose kukunyenti, nemukele ngekutitfoba livi lelihlanyelwe kini, ngobe linemandla ekusindzisa imiphefumulo yenu.
22
Luk. 11:28
Rom. 2:13
1 Joh. 3:7
Nibe benti belivi, ningabi balaleli kuphela nje, nitikhohlisa. 23
Ngobe nangabe umuntfu angumlaleli nje angesiye umenti welivi, lowo muntfu ufanana nemuntfu lobuka buso bakhe esibukweni: 24Umuntfu lonjalo uyatibuka, esuke ahambe akhohlwe kutsi abenjani.
25
13:17
Rom. 8:2
Jak. 2:12
Kepha lobukisisa emtsetfweni losikhululako bese uhamba ngawo, angabi ngumlaleli lokhohlwako kepha abe ngulowentako, lowo-ke utawuba ngulobusisiwe ekwenteni kwakhe.
26
Jak. 3:2,3
1 Phet. 3:10
Umuntfu locabanga kutsi uyakholwa, abe angalubophi lulwimi lwakhe, uyatikhohlisa enhlitiyweni yakhe, nekukholwa kwalowo muntfu kulite. 27
Isa. 58:6
Mat. 25:35
Joh. 17:15
Rom. 12:2
Kukholwa lokumsulwa lokungenasici embikwaNkulunkulu longuBabe ngunaku: kuhambela tintsandzane nebafelokati elusizini lwabo, nekutigcina ungangcoliswa live.


text:
BekunguLesibili futsi bekungayiwa esikolweni. Bonkhe bantfwana bebatawuhlangana emtapolwati bahlanganele lusuku lolukhetsekile. BekuLusuku Lekufundza Nekubhala futsi bantfu labavela mhlaba wonkhe bebatawufundza baphindze babhale babuye futsi balalele tindzaba ngalo lona lolo lusuku.
Neo bekajabule kakhulu. Umbhali lamtsandza kakhulu, Joan Rankin, bekatawuba khona emtapolwati atewufundza tincwadzi latibhalile, futsi babe wakhe bekametsembise kumyisa ayombona. Neo bekabhale incwadzi lekhetsekile ngaye, futsi bekangasakhoni nekulindza kutsi amnike.
Kepha Neo watsi nakavuka ngaLesibili ekuseni, bekunemsindvo longetayeleki lebewuchamuka ekhishini. Wahamba wayobuka. Umshini wekuwasha bewenta umsindvo lomkhulu, losakukhwehlela kube sengatsi utawuchuma.
Babe waNeo weta watewubuka. “Hhayi bo!” kwasho yena. “Kungahle kusho kutsi kwephuke iphampu. Kutawubita imali lenyenti kuwulungisa. Kungenteka kudzingeke kutsi sitsenge umshini lomusha.”
“Angeke sibe nemali yekutsenga umshini lomusha,” kwasho make waNeo. “Ungete wawulungisa yini? Ngifanele kutsi ngiye emsebentini, futsi kunewashini lenyenti lengcolile.”
Babe bekangatsandzi kubona make waNeo aphatseke kabi wabese utsi, “Ngitawulungisa. Neo utangisita. Ngitawutfola iwebhusayithi letangikhombisa kutsi umshini lophukile ulungiswa kanjani.”
“Kepha Babe, ungetsembise kungiyisa emtapolwati,” kwasho Neo.
“Loko kutawumela kutsi kume, Neo. Lomshini wekuwasha ubaluleke kakhulu. Mhlawumbe Gogo angakuyisa,” kwasho Babe.
“Ngiyatikhipha lamuhla,” kwasho Gogo, anikina inhloko yakhe. “Ngiyacolisa, Neo. Utawuya kuleliviki lelitako.”
Neo waphatseka kabi kakhulu. “Kepha, Babe, ungetsembise kutsi utangiyisa emtapolwati,” kwasho yena. “Sifanele kutsi sihambe masinyane.”
Babe walandza libhokisi lakhe lemathulusi waphindze futsi wagugula ku-inthanethi, kumakhalekhikhini wakhe kutsi “Ilungiswa kanjani iphampu yemshini wekuwasha”.
“Nako-ke,” washo kuNeo, wamkhombisa likhasi. “Loku akubukeki kulukhuni.” Watsi ngekusho njalo, wadvosa umshini wekuwasha wabuye futsi wawugucula kute kutsi akhiphe loku lokuwuvale ngemuva.
Kepha kulungisa lomshini bekulukhuni kwendlula indlela bekubukeka ngayo.
“Kunemdvwebo lapha,” kwavungama Babe, abuka lucingo lwakhe. “Kepha mncane kakhulu, angikhoni kubona kutsi ini ingena kuphi.”
Babe wawisa sinye setikulufu sagicika sangena ngaphasi kwefriji, ngako-ke kwadzingeka kutsi advose ifriji kute akwati kutfola lesikulufu. Neo wabuka liwashi. Bese ishaye igabence insimbi yemfica. Besekusele nje ihhafu yeli-awa kutsi Joan Rankin afike emtapolwati.
“Ngiyakucela tsine, Babe,” washo agucumagcuma anjintja imilente. “Ngicela, kutsi usheshise kute kutsi sikwati kuya emtapolwati. “Sifanele kutsi sihambe manje.”
“Ngimatasatasa lapha futsi awungisiti, Neo!” Babe wabukeka atfukutsele.
Neo waphatseka kabi. Babe wakhe bekametsembise kutsi utamyisa, kepha manje yonkhe intfo ayihambi ngendlela lefanele.
“CHA, CHA, CHA,” kwatsetsa Babe. “Angikukholwa loku!”
“Ini?” Neo wabuta ngelivi lelincane.
“Manje libhethri lelucingo lwami selinemlilo lomncane!” kutsetsa babe. “Ngicela ungilandzele sifakamlilo.”
Kepha ngaso sona leso sikhatsi kwacisha gezi.
“Hhayi bo,” kwasho Neo. “Manje sekucishe gezi.”
Babe wabukeka atfukutsele kakhulu. “Lona nguLesibili lomubi kakhulu lengingatange sengimbone. Sengisemkhatsini wekucedza kuwulungisa lomshini kepha manje angisakwati kufundza kutsi yini lokulandzelako lengifanele kutsi ngikwente.”
Neo walekutisa inhloko. “Yebo, nguLesibili lomubi kakhulu lengingatange sengiwubone. Awukhoni kulungisa umshini, futsi ngishiywa nguJoan Rankin,” kepha akachubekanga nekusho lokunye lokunyenti ngobe bekabona kutsi Babe bekatfukutsele kakhulu. Neo watitsi bhaca etafuleni lasekhishini watfukusa inhloko yakhe emikhonweni yakhe.
Babe wapakisha emathulusi akhe. “Kute lesingakwenta manje,” kwasho yena.
Neo waphakamisa inhloko yakhe kancane. Liwashi belitsi alishumi emaminithi lasele kutsi kushaye insimbi yelishumi. Bebasengakhona kufika emtapolwati – batawufika ngemuva kwesikhatsi lebesibekiwe, kepha bekatawumbona Joan Rankin futsi bekasengakhona kumnika sipho sakhe. Wavula emakhasi alencwadzi lencane labekayentile. Bekabhale indzaba futsi advwebe nemidvwebo, futsi Gogo bekamsitile kutsi ayihlanganise abuye futsi ente nekhava. Babe bekehlise umoya. Watsatsa incwadzi yaNeo. “Yini lena, Neo?” kwabuta yena.
“Yincwadzi yami,” Neo washo ngelivi lelincane. “Bengitawuyinika umbhali lengimtsandza kakhulu e …” Akatange awucedzele lomushe.
“Asihambe,” kwamemeta Babe, ahlwitsa tikhiya takhe temoto. “Sifanele kutsi sihambe MANJE! Sisengafika emtapolwati ngesikhatsi lesifanele uma singaphangisa.”
Joan Rankin besacalile kufundzela bantfwana indzaba yakhe ngesikhatsi Neo naBabe wakhe bangena ngekushesha emtapolwati. Neo watfola sihlalo ngemuva wabese uhlala phasi kute alalele. Indzaba yakhe beyimnandzi, kantsi futsi netitfombe tayo nato betitinhle. Neo wafisa kutsi sengatsi naye angakwati kudvweba kanjena ngalelinye lilanga.
Futsi advwebe letinhle kakhulu? Watsi nasacedzile, Neo wabese umkhombisa incwadzi yakhe, wacabanga kutsi yinhle kakhulu.
“Ingabe lendzaba utibhalele yona wena ngekwakho?” washo ambuta.
“Yebo,” kwasho Neo. “Futsi naletitfombe tidvwetjwe ngimi. Sipho sakho, Make.”
Joan Rankin wabese uvula sikhwama sakhe watsatsa yinye yetincwadzi takhe. Ngekhatsi kwayo wabhala kutsi, “YaNeo, lowenta tincwadzi letinhle”, wabese futsi usayina ligama lakhe ngetinhlavu temagama letinkhulu wabese uyamupha.
Neo wajabula kakhulu. Wabamba lencwadzi wayicinisa bekangasafuni kuyibeka phasi.
Kwatsi kusenjalo Babe wakhe weta kuye. “Angeke ukukholwe loku,” kwasho yena. “Ngitfole incwadzi lemayelana nekulungisa imishini, futsi buka – lemidvwebo mikhulu futsi icacile. Bewungangitjeli ngani kutsi umtapolwati unetincwadzi letinje, Neo?”
Babe wabamba Neo wamsondzeta esifubeni sakhe. “Tincwadzi tiyamangalisa. Emabhethri ato akaphelelwa ngumlilo, futsi uyakwati nekutifundza ngisho nome ngabe gezi ucishile.”
Neo wamamatseka ngenjabulo wabuye wavuma,a ngenhloko. Loko bekuliciniso. Incwadzi ungayifundza nome ngabe ukuphi futsi nanome ngabe ngusiphi sikhatsi.


text:
Njengoba emakholonisi lamhlophe amise umyalo etigodzini tema Tsonga, emandla etikhulu angavunywa. Ngeminyaka ya 1920 labamhlophe labaningi babona kubhidla kuba tintfo letincne kwemiphakatsi intfo lengajabulisi yembusave ngekubaphansi.
Labahliphitako babona 'lesive' njenge 'ndalo' yelikhaya le nombolo yebantfu base Afrikaa bangena ekukhuliseni umncintiswano nalabamhlophe etindzaweni tasemadolobheni. Lesikhundla salesikhulu saciniswa yimitsetfo ya 1920 kwatsi, eminyakeni lemashumi lamatsatfu muva, 'emandla etive' abaleka kundlela yesitayela se Bantustan.
Ngekwesintfu lesikhulu (hosi) kanye nakhansela wakhe banemandla ekugcina futsi basakha incenye lembalwa yahulumende kuwo onkhe emacembu emaTsonga. Baholi bemacembu lamancane ayendluliselwa phindze awele kumalunga lamadzala elilayini lelidzala kusive lesicinile kulelicembu. Lesikhulu lesinsha kumele sivunywe ngukhansela bese sibekwa ehhovisi ngalokusemtsetfweni. Uma ayintfo lencane ekushoneni kwababe wakhe, umnakabo babe wakhe lomncane uvame kuma esikhundleni njengesikhulu.
Ngaphambilini le hosi yayenta emandla lamakhulu lamakhulu. Beyikhetsa indzawo bese yentela khona kucala kwemcimbi wekusoka, imicimbi yekuvuna kanye nemidanso yemvula; beyikhuluma phakatsi kwemalunga alelicembu kanye nemimoya yemadloti; beyenta tonkhe tincumo ibhekise emphini kanye nemabutfo; beyiphindze ibuke umsebenti walelicembu, yetama nemacala lamatima nalabo labacelako kumadvodzalaphetse.
Beyisitwa ngulabo bebatsatsa imisebenti lebalulekile. Namuhla tikhulu tibhadalelwa imisebenti yetisebenti ngekubuka bantfu labangaphansi kwabo. Kumele titsatse imali lekhokwako bese tibuka imisebenti lenjena njengekufakwa kwemaphayiphi emanti noma kwakhiwa kwetikolwa letinsha. Tichubeka nekudlala indzima lemcoka njengebantfu bekutsenjwa, kubonwa kanye nekukhatsateka kwemimango emakhayeni.Translated by Phindile Malotana


text:
51
Atsi kube onkhe emakhosi ema-Amori ngasenshonalanga neJordane kanye nawo onkhe emakhosi emaKhenani elugwini lwelwandle eve kutsi Simakadze wayomisa kanjani iJordane embikwema-Israyeli saze sewela sonkhe, angenwa ngemanti emadvolweni, akaphindzanga aba nesibindzi sekubhekana nema-Israyeli.
2
Ngaleso sikhatsi Simakadze wakhuluma kuJoshuwa, watsi: “Bata imikhwa yematje, uphindze usoke onkhe ema-Israyeli.” 3Ngako Joshuwa wabata imikhwa yematje, wasoka ema-Israyeli eGibeyathi Haralothi.“Gibeyathi Haralothi” usho “ligcuma lemajwabu”
4Sizatfu sekutsi Joshuwa asoke ema-Israyeli kwaba ngunasi: Bonkhe laba labaphuma eGibhithe, bonkhe labadvuna lababengangenela imphi, bafela ehlane endleleni baphuma eGibhithe. 5Bonkhe labo bantfu labaphuma babesokile, kodvwa bonkhe labo lababetalelwe ehlane kuloluhambo lwekusuka eGibhithe babengakasoki. 6
Ema-Israyeli abesahambe azula ehlane iminyaka lengema-40, aze afa onkhe emadvodza labengangenela imphi laphuma eGibhithe, ngobe phela abengazange alalele Simakadze. Empeleni Simakadze abefungile kutsi angeke alibone lelo live labeletsembise boyise kutsi utasipha lona, live leligcwele lubisi neluju lwetinyosi. 7Ngako waveta emadvodzana abo esikhundleni sabo, kwaba ngiwo-ke lawa lasokwa nguJoshuwa. Abesolomane angakasokwa, ngobe vele akazange asokwe endleleni.
8Satsi kube sisokwe sonkhe sive, sahlala enkambu kwaze kwaphola. 9Simakadze wakhuluma kuJoshuwa, watsi: “Lamuhla ngiligocotile ngalisusa lonkhe lihlazo laseGibhithe kini.” Ngako-ke lendzawo yabitwa ngekutsi yiGilgaliNgesiHebheru kuvakala shangatsi kusho “kugocota nekususa” kuze kube ngulamuhla.
10
Num. 9:5
Entsambama ngelilanga leli-14 enyangeni, atsi ema-Israyeli asemise eGilgali, ematsafeni aseJerikho, agubha umkhosi weliPhasika. 11
23:14
Ngelilanga lelilandzela leliPhasika, ngalona lelo langa, adla sivuno salelo live: sinkhwa lesingenambiliso kanye nalokutinhlavu lokwakukhantingiwe. 12
Ngalelo langa imana yancamuka kwehla, ema-Israyeli nase adle sivuno salelo live; akazange aphindze abe nemana. Kodvwa ngalowo mnyaka badla lekwakusivuno selive laseKhenani.
13
Joshuwa nasasedvute neJerikho watsi uphakamisa emehlo, wabona indvodza ime embikwakhe ihoshule inkemba yayo iyiphetse ngesandla sayo. Joshuwa wasondzela kuyo wayakuyibuta, wafike watsi: “Ukanye natsi yini nome umelene natsi?”
14
Yaphendvula yatsi: “Cha, kodvwa ngite lapha njengendvuna yemphi yaSimakadze.”
Joshuwa wawa phansi ngebuso emhlabatsini, akhotsama, wayibuta watsi: “Ingabe inkhosi yami inamlayeto muni leyiwunika inceku yayo?”
15
Indvuna yemphi yaSimakadze yaphendvula, yatsi: “Khumula tincabule takho, ngobe lendzawo lome kuyo ingcwele.” Joshuwa wenta njengobe atjeliwe.


text:
311Simakadze wakhuluma kuMosi, watsi: 2
36:1
38:22
1 Khr. 2:20
“Bheka, ngitikhetsele Besaleli, umsa wa-Uri, lotalwa nguHure, wesive sakaJuda; 3ngamgcwalisa ngaMoya waNkulunkulu. Ngimuphe likhono nekuhlakanipha, nelwati emisebentini yonkhe yebungcweti: 4kutsi akwati kwenta tinhlobonhlobo temihlobiso ngegolide, nesiliva, nelitfusi, 5nekucopha nekufaka ematje laligugu, nekubata lugodvo, nekwenta nome ngabe ngumuphi umsebenti webungcweti. 6Ngetulu kwaloko ngikhetse na-Oholiyabi, umsa wa-Ahisamaki, wesive sakaDani, kutsi asebente naye. Bonkhe laba labanelikhono nabo ngibengetele, khona batewukwati kwenta loku lengikuyale ngako: 7
39:33
lithende lekuhlangana, nelibhokisi lesivumelwane, nesihlalo semusa, netimphahla tonkhe telithende, 8nelitafula, netimphahla letihambisana nalo, nelutsi lwetibane lolwentiwe ngegolide lecengekile, netimphahla letihambisana nalo, nelilati lemphepho, 9nelilati lemnikelo wekushiswa kanye netimphahla letihambisana nalo, nemgezelo, nesibunu sawo, 10netembatfo letihlotjiswe kahle ta-Aroni, umphristi, kanye netemadvodzana akhe tekutsi batembatse nabenta inkonzo yabo yebuphristi, 11nemafutsa emgcobo, nemphepho lenuka kamnandzi yendzawo lengcwele. Konkhe loku bafanele bakwente njengobe ngikuyalile.”
12Simakadze wakhuluma kuMosi, watsi: 13
Eks. 20:8
Hez. 20:12
“Khuluma kuma-Israyeli utsi ngitsi: ‘Gcinani emaSabatha ami, loku kuyawuba luphawu emkhatsini wenu nami titukulwane ngetitukulwane, kuze nati kutsi nginguNkulunkulu wenu loningcwelisako.“loningcwelisako” nome “lonihlukanisela mine, Nkulunkulu wenu” 14
Mat. 12:1
Kufanele nigcine liSabatha“liSabatha” nome “lilanga lekuphumula” ngobe lingcwele kini; wonkhe umuntfu longaligcini kufanele abulawe. Lowo losebenta ngalelo langa kufanele ancunywe kubantfu bami. 15
Niyawusebenta emalanga lasitfupha, kodvwa lilanga lesikhombisa liSabatha lekuphumula, lingcwele kuSimakadze; wonkhe umuntfu losebentako ngalo kufanele abulawe. 16Ngako-ke ema-Israyeli leliSabatha kufanele aligcine titukulwane ngetitukulwane kube sivumelwane saphakadze naphakadze. 17Liluphawu lwaphakadze naphakadze emkhatsini wema-Israyeli nami, kutsi ngemalanga lasitfupha Simakadze wadala lizulu nemhlaba, kwatsi ngelilanga lesikhombisa waphumula emsebentini wakhe.’ ”
18
Dut. 4:13
9:10
Watsi kube Nkulunkulu acedze kukhuluma naMosi eNtsabeni yaseSinayi, wase umnika letibhelekeca letimbili tematje temiyalo,“tematje temiyalo” ngesiHebheru “tematje tebufakazi” lapho umuno wakhe Nkulunkulu wawubhale khona imiyalo nemitsetfo.


text:
BoPhongo Ntsatfu Mahlikilili (siSwati)
BoPhongo Ntsatfu Mahlikilili, balambe bayafa banjalo nje sebadziniwe kuhlala kulelihlandze lelinetintfuli nemanyeva. Ngale nje ngesheya kwelibhuloho kunentsatjana leyembonywe tjani lobumnandzi-nandzi lobuluhlata, bafisa kabi kubudla lobo tjani. Kodvwa, kunenkinga! Kunesilo lesesabekako lesihlala ngaphansi kwelibhuloho. Langa limbe, timbuti tatilambe kabi. Tancuma kutsi aticunge sibindzi tilewele lelibhuloho.Engabe titasibhacela silo ndzini noma sitatibamba sitishwabuludzele sitimite?
We Also Recommend


text:
211
Luk. 19:29
Batsi kube basondzele eJerusalema, sebefikile eBhethifage, ngaseNtsabeni Yemincumo, Jesu watfuma bafundzi bakhe lababili, 2watsi kubo: “Hambani niye edolobhaneni lelibhekene nani, nitawukhandza imbongolo iboshiwe inelitfole layo; titfukululeni, nitiletse kimi! 3Nakukhona lokhuluma lutfo ngato kini, nibotsi: ‘INkhosi iyatidzinga, itatibuyisa masinyane.’ ”
4Loku kwenteka kuze kugcwaliseke lokwashiwo ngumphrofethi nakatsi:
5
Zak. 9:9
“Khulumani kuyo iNdvodzakati yaseSiyoni
kutsi: ‘Bheka iNkhosi yakho ita kuwe,
itfobekile, igibele embongolweni,
yebo, etfoleni, enkhonyaneni yembongolo.’ ”
6
Luk. 19:32
Ngako bafundzi bahamba, benta njengobe Jesu abebatjelile. 7
Bayiletsa imbongolo kanye nelitfole layo, bagaca tingubo etikwato, wase uyagibela. 8
Sicumbi lesikhulu sebantfu sendlala tingubo taso phansi emgwacweni, labanye bageca emagala etihlahla, bawendlala phansi. 9
148:1
Mat. 23:39
Leticumbi letatihamba embikwakhe naletatimlandzela tatimemeta titsi:
“Hosana kuyo iNdvodzana yaDavide!
Ubusisiwe lotako egameni leNkhosi!
Hosana kulelisetulu kakhulu!”
10Kwatsi nakangenako Jesu eJerusalema, kwanyakatela lidolobha lonkhe, bantfu babutana batsi: “Ngubani-ke yena lo?”
11
Ticumbi taphendvula tatsi: “Lona nguJesu, umphrofethi waseNazaretha yaseGalile.”
12
Mak. 11:15
Luk. 19:45
Joh. 2:14
Jesu wangena ethempelini, wakhipha bonkhe lababetsengisa nalababetsenga ethempelini, waketula ematafula alababentjintja timali, netitulo talabo lababetsengisa ematuba. 13
Jer. 7:11
Watsi kubo: “Kubhaliwe kutsi: ‘Indlu yami iyawubitwa ngekutsi yindlu yekuthandaza,’ kepha nine seniyente umgedze wetigelekece.”
14Asesethempelini kwase kufika kuye timphumphutse netinchute, watiphilisa tonkhe. 15Baphristi labakhulu netati temtsetfo tatfukutsela tacansuka natibona letimangaliso labetenta Jesu, nebantfwana bamemeta ethempelini batsi: “Hosana kuyo iNdvodzana yaDavide!” 16
Ngako batsi kuJesu: “Uyeva yini kutsi batsini?”
Wabaphendvula watsi: “Yebo, ngiyeva. Anizange nifundze yini kutsi: ‘Emlonyeni webantfwana nakulabamunyako utilungiselele ludvumo’?”
17Jesu waphuma kulelo dolobha wabashiya, waya eBhetani, lapho wefika walala khona.
18
Ngakusasa ekuseni, nasekubuyelwa edolobheni, Jesu abesalambile. 19Wabona umkhiwa lowawuwodvwa eceleni kwendlela, wenyukela kuwo, kodvwa akatfolanga lutfo kuwo ngaphandle kwemacembe. Ngako wase utsi kuwo: “Akungabe kusavela sitselo kuwe!” Ngekushesha umkhiwa wabuna.
20Batsi nabakubona loko bafundzi bamangala, batsi: “Kwentiwe yini kutsi lomkhiwa ubune masinyane kangaka?”
21
Luk. 17:6
1 Khor. 13:2
Jesu wabaphendvula watsi: “Ngicinisile, ngitsi kini: Naninekukholwa ningangabati, ngeke nente emkhiwaneni kuphela, kodvwa nome nitsi kulentsaba: ‘Cukuleka, uye ujikeke elwandle,’ kuyakwenteka. 22
18:19
Luk. 11:9
Joh. 15:7
Jak. 1:5
1 Joh. 3:22
Konkhe leniyakucela ngekukhuleka nikholwa, niyakukwemukeliswa.”
23
Luk. 20:1
Imis. 4:7
Jesu wabuyela ethempelini kuyawufundzisa, baphristi labakhulu netibondza temaJuda beta kuye bambuta batsi: “Loku ukwenta ngamaphi emandla? Kona ngubani lona lokunike lamandla?”
24Jesu wabaphendvula watsi: “Nami ngitanibuta livi libe linye; naninginika imphendvulo, ngitanitjela kutsi lamandla lengenta ngawo letintfo ayini. 25Kubhabhatisa kwaJohane kwavelaphi? KuNkulunkulu nome kubantfu?”
Base bakhulumisana bodvwana batsi: “Sitawutsini? Nasitsi: ‘KuNkulunkulu,’ utawutsi: ‘Pho, animkholwanga ngani?’ 26
Mak. 6:20
Kodvwa nasitsi: ‘Kubantfu,’ sicuku siyasesaba, ngobe bonkhe bavumelana ngekutsi Johane abengumphrofethi.” 27Base bayamphendvula Jesu batsi: “Asati.” Naye-ke wase utsi kubo: “Nami-ke ngingeke nginitjele kutsi loku ngikwenta ngamaphi emandla.”
28“Kepha nitsini-ke? Umuntfu lotsite abenemadvodzana lamabili. Waya kuleyekucala, wefike watsi: ‘Msawami, hamba uyewusebenta esivinini lamuhla!’ 29Yaphendvula yatsi: ‘Yebo, Babe, ngitakuya,’ kepha yangete yaya. 30
Wase uya kulelenye, washo njalo nakuyo. Yaphendvula yatsi: ‘Angifuni;’ kodvwa emvakwaloko yacabanga, yase iyaphendvuka iyaya. 31
18:14
Ngumuphi-ke emkhatsini wabo bobabili lowenta intsandvo yeyise?”
Baphendvula batsi: “Ngulona wesibili.”
Wase utsi: “Ngicinisile, ngitsi kini: Batselisi, netingwadla, netiphingi bayanengcelela embusweni waNkulunkulu. 32
7:29-30
Ngobe Johane weta kini ngendlela yekulunga, anizange nimkholwe; kodvwa batselisi, netingwadla, netiphingi tamkholwa. Kodvwa nine, nome senibone loko, anizange niphendvuke kuze nimkholwe.”
33
Isa. 5:1-2
Jer. 2:21
Mak. 12:1
Luk. 20:9
“Lalelani nangu lomunye umfanekiso: Kwake kwaba khona umlimi labenelipulazi. Wahlanyela sivini, wasibiyela ngelutsango, wemba umgodzi wekuhlutela emagelebisi etjeni, wakha nendlwana lesetulu yekulindza, wase uyasicashisa lesivini. Yena-ke wase uyahamba uya khashane. 34Kwatsi nasekufika sikhatsi sekuvuna emagelebisi, watfumela tisebenti takhe kuleto ticashi kutsi timlandzele incenye yesivuno lekuyakhe. 35Leticashi tatibamba letisebenti, lesinye tasishaya, lesinye tasibulala, lesinye tasigcoba ngematje. 36Waphindze watfumela tisebenti letinyenti kunetekucala; tenta njalo futsi nakuleto tisebenti. 37Ekugcineni lomnikati watfumela umsa wakhe, atsi: ‘Batayihlonipha indvodzana yami.’ 38
27:1
Joh. 11:53
Kodvwa tatsi ticashi natiyibona lendvodzana, takhuluma todvwana, tatsi: ‘Lena yindlalifa yakhe; wotani siteyibulala, khona sitewudla lifa layo.’ 39Tase tiyayibamba, tiyikhiphela ngephandle kwesivini, tayibulala.
40“Manje-ke nakufika lomnikati wesivini, uyawutenta njani leticashi?”
41Bamphendvula batsi: “Uyawutibhubhisa kabi leticashi letimbi, atsatse lesivini sakhe acashise ngaso kuletinye ticashi letiyakumnika titselo ngetikhatsi tato.”
42
Isa. 28:16
Imis. 4:11
Rom. 9:33
1 Phet. 2:4
Jesu watsi kubo: “Anizange nifundze yini emiBhalweni kutsi:
“ ‘Litje lelaliwa bakhi,
ngobe batsi alinamsebenti,
ligucuke laba litje lekusimisa indlu?
Loko kwentiwa yiNkhosi.
Maye, kuyasimangalisa!’
43“Ngako-ke, nginitjela kutsi: Umbuso waNkulunkulu uyawutsatfwa kini, unikwe bantfu labayawutsela titselo letifanele. [ 44Wonkhe lowela etikwalelitje uyawuhlifika, abe ticucu; kantsi leliyakuwela etikwakhe, lelitje liyawumsila, abe ngumcaba.]” Letinye tincwadzi tekucala tite lelivesi
45Baphristi labakhulu nebaFarisi bayiva lemifanekiso yaJesu bati kutsi ukhuluma ngabo. 46Ngako bafuna kumbopha. Kodvwa besaba ticumbi tebantfu, ngobe tatitsi ungumprofethi.


text:
Tilefish
Imfishiyetile
Ligama Lemndeni Lelatiwako
Tilefish (Imfishiyetile)
Ligama Lesayensi
Malacanthidae
Linani
Ingangelikhulu likhulu nemashumi lamabili nesihlanu, silinganiso silishumi nesiphohlongo ngemasentimitha.
Kutiveta
Tinemtimba lomise kwelishubu, lonciphako ngasemsileni. Tinhloko tato titindingilizi letincane. Luphiko lwangemuva luchubeka lukhule. Litsambo lelisendzaweni letiphefumula ngayo livalekile (incenye levalile). Timphiko temsila tijutjiwe kuhlukanisa letinye tilwane. Luphiko lwasesibunu lunematsambo lamabili. Tinencenye lemtfubi, nsundvu namphunga lelawulako.
Satiso Setintfo
Umndeni we Malacanthidae ufaka tinhlobo letisihlanu nemacembu etilwane letimashumi lamane nakubili. Tihlala esihlabatsini lenemigodzi leyakhiwe ngito. Tiphindze titfolwe kutimvutfu tematje letisele. Tibona kahle. Letinye tingajika libala kubhayizisa batingeli. Titfolwa titodvwa noma ngemacembu lamancane. Tisakateke emantini lavulekile emifula/elwandle.
Kudla Kwato
Tidla tilwane letindanda ngetulu kwemanti, tilwane letincane tasemantini, tibungu kanye netilwane letite imigogodla.
Kusakata
Tivela ngetinhlobo tekushisa/tekubandza naselwandle lolusendzaweni leshisako mhlaba wonkhe.
Tilwane Letatiwako
Red-stripe tilefish - Hoplolatilus marcosi
Sand tilefish - Malacanthus latovittatus
Stripetail tilefish - Malacanthus brevirostristitfolwa elwandle


text:
Bumcoka Bekuvunwa kwe Manti Elitulu kanye neKonga
© Sustainable Sanitation Alliance
Emalungiselelo ekonga lokuphansi kanye nekujuba kuchubela ekugedvukeni kwemhlabatsi lokukhulu kanye nekwehla kwendzawo. Kungeta kuloku tintfo letetfusako lesomiso kumanti angaphansi kwemhlabatsi kanye nemphula ngemapulazi langasenti, balimi bashiya emapulazi abo, kwehla kwemkhicito wekudla kanye nendlala.
Kuvunwa kwemanti elitulu sekusekele kuphila kwebantfu iminyaka letigidzi letimakhulu lamatsatfu kadzeni. Namuhla, kuvunwa kwemanti elitulu sento lesimile lesisetjentiswa bakhiciti labancane kanye nebalimi bentsengo. Ngekungeta, kongiwa kwemanti kumcoka kwentela kuciniseka kutsi emanti lasetjentiselwa likusasa kanye netindlela letilingene ngekukhuliswa kwekulima.
Yini Kuvunwa Kwemanti Emvula?
Kuvunwa kwemanti elitullu kungesikhatsi emanti elitulu akhongetelwe kutsi asebente ekulimeni nasemisebentini yasetindlini. Tindlela temanti ekuvunwa elitullu tifaka kuhambisa, kukhongetela kanye nekugcinwa kwemanti lagijimako. Emanti angakhiwa kusuka etindzaweni tendalo letihamba emanti letifana nekuma kwentfo lengetulu kanye nemifudlana lemincane, kusuka phansi emihlabatsini kanye nasemathayeleni emabhilidi. Emanti elitulu angabese agcinwa kumabhakede, emathangeni noma kumadamu. Kuvame kutsi emanti elitulu avunwe emadamini lashonako lapho asetjentiswa nakuniselwa kepha aphindze avunyelwa kutsi ahlale emhlabatsini kwentela kutsi avusetelele emantilangaphansi. Emantilangaphansi anika bomandzana kanye nemanti lagujwako.
Yini Konga Emanti?
Kongiwa kwemanti ngulokuvikela, kukhula kanye nekunakekelwa kwemanti. Ekuniseleni, kongiwa kwemanti kufuna kutsi ngesikhatsi emanti lamaningi kumele asenge lomhlabatsi kwentela kunciphisa umoya kanye nekugijima kwemanti.
Tibonelo tekonga emanti tifaka lolokulandzelako:
Phindze ubuyise emanti bese uya-wasebentisa futsi – njengekusebentisa emanti ekuwasha kutsi unisele tibhidvo.
Nisela inhlanyelo ngendlela lekahle – nisela kancane njalo njalo kepha kakhulu futsi unganiseli ngesikhatsi kushisa ngalelolanga.
Lungisa timpompi letivutako kanye nemaphayiphi.
Hlanyela titjalo tendalo kanye nenhlanyelo lelungele lesosimo kanye nalendzawo.
Kongiwa kwe Mhlabatsi neKongiwa Kwemanti
Yini lehlanganisako emkhatsini wemhlabatsi ne manti?
Umhlabatsi yintfo lenkhulu legcina emanti kanye nekwakheka kahle kwemhlabatsi kungasita ngalesento sekugcina emanti. Lelinani lekubamba emanti emhlabatsini lishiyana ngetindlela letifana nenhlobo yemhlabatsi, umangabe lenhlanyelo ihlanyelwe emhlabatsini, lokuma kwemhlabatsi kanye neliwa lwemhlabatsi.
Uma emanti agcinwe emhlabatsini, letimphandze talesitjalo titokhona kutfola lamantin lagciniwe. Ngakoke, konga umhlabatsi kubalulekile kuze kutfole noma kutsatse sicalelo lesivundzile kunhlanyelo lelinyiwe kanjalo nekunika emanti longiwe kuletitjalo. Loku kungentiwa ngekutsi kuvalwe lomhlabatsi ngetibhidvo noma emacembe njengenhlanyelo lesele. Loku kukhulisa kusefeka kwemanti phindze kwehlise simo semhlabatsi, ngekutsi kunciphiseke umoya.
Tibonelo letiningi tekonga umhlabatsi letindlela tifaka – kungaguculwa noma kuguculwa kancane, kuguculw kwebhesini, kusetjentiswa kwamanyolo loluhlata kanye nekuhlanyela titjalo letivalwako. Kuguculwa kwe bhesini kutsanjiswa kwemhlabatsi kubhesini lomncane noma edamini lelishona kancane lelakhiwe ngaphambili kwemngcengcema loseweni. Emanti lakhongeleka kulobhesini ngesikhatsi sekwehla kwemvula, lebambeka malula ngesikhatsi lomhlabatsi utsanjisiwe.
Lokukahle kweManti elitulu laVunwako
Kukhongetela emanti elitulu kunetintfo letiningi letinhle. Ngesikhatsi emanti elitulu avunwa eweni noma entsatjaneni, kungavikela kugedvuka kwemhlaba lokubangwa kugijima kwemanti ngemuva kwetimvula letimatima. Sakhiwo sekuvunwa kwemanti elitulu kulula kusakha, akudzingi tintfo letidulile futsi kukunakelela kuphansi.
Kuvuna emanti elitulu kunciphisa sikhatsi sekukhongetela emanti kusuka kutindzawo temanti nasemifuleni futsi kungasita indlu kutsi ibe nemanti ayo, ikakhulu ngesikhatsi emanti elitulu lasuka emathayeleni.
Translated by Phindile Malotana


text:
Kukhongetela Emanti Elitulu Lasuka eMathayeleni
Kukhongetela emanti noma ‘kuvuna emanti elitulu’ lachamuka emathayeleni kwentela imisebenti yasetindlini kanye nasetingadzeni kwentiwa eNingizimu Afrika yonkhana – etindzaweni letisemakhayeni phindze kukhule kakhulu emadolobheni. Loku kuchaza kutsi sonkhe sikhatsi nalina, emanti angakhongetelwa kwentela sikhatsi sesomiso.
Kukhelela noma kukhongetela emanti elitulu kunciphisa kutsembela emanti amasipala kanye nemadamu lagcina emanti. Kuphindze kusite ekongeni emanti, kunciphisa kugeleta kanye nekugedvuka kwemhlabatsi phindze kunganciphisa kubita kwemanti. Ngekwengeta, emanti elitulu ahlobile futsi akagcwali emakhemikhali kanye netilwanyana.
Akhongetelwa Njani Emanti Elitulu?
Emanti elitulu angakhongetelwa kusuka esakhiweni lesifulelwe – indlu, indlu yemahhashi, lapho kuma khona timoto naletinye tindzawo. Lithange noma lapho angagcinwa khona kuyadzingeka kwentela kugcina emanti kantsi nemagatha noma emaphayiphi ayadzingeka kwentela kuhlela lamanti lachamuka emathayeleni layongena kumathange.
Emathange angahambela kusuka kutitina letinkhulu kuya kumadamu nakumabhakede eplasitiki. Lesikhatsi lesifulelo sisikhlu, kungesikhatssi lelithange lelikhudlwana litodzingeka.
Emaphayiphi lakahle emanti ngema UV langavumi lafanane ISI HDPE nemaphayiphi ePVC. Lapho kungenela khona ekugcineni kwemagatha kumele kufakwe lihwayela kwentela kuvikela emacembe kanye naletinye tintfo letiwasheka emathangeni.
Kuyanconywa kutsi kusetjentiswe emanti ekucala ekufulasha. Lena yintfo lehambisa sisindvo sekucala semantic elitulu nakokonkhe lokungcola lokusuka emathayeleni kutsi kungene ethangeni. Emanti ekucala lachamuka emathayeleni ngemuva kwetimvula angabe anekukhuntsa, lutfuli, kuwa kwetinyoni nemakhemikhali. Lokufulasha kwekucala kungaphucula lizinga lekunatsa, kunciphisa kugedvuka kwemaphayiphi phindze kunciphise tintfo letakheka ngekhatsi kwemathange. Indlela lecondzisako ikhetsa indlela yekufulasha yekucala kutsi kumele isuse lokungaba ngemalitha lamashumi lamane emanti ku 100 m² ngendzawo yekubambela khona. Etindzaweni letinelutfuli noma etindzaweni letisesilungwini letite umoya longcolile, indlela lenkhulu yekufulasha yekucala ingadzingeka.
Kuma kwekuVuna Nekunakekelwa kweManti Elitulu
Emagatha kanye nemathayela kumele njalo njalo kuhlolwe bese kugcinwa kuhlobile phindze kungenalo lutfuli, emacembe, kugcumukela kwetilwane kanye netinyoni, tilwane letifile, tilwanyana kanye namekhemikhalli. Ngesikhatsi lamathayela ahlobile kanye nemagatha, kungesikhatsi lamantin ahlobile.
Hlobisa noma yini yekucenga emanti lefakwe kulamaphayiphi noma emathangeni. Hlola lithanga lakho ngalokungahle kwakheke cishe njalo eminyakeni yesibili kuya kuwesitsatfu. Kususe ngekulifutsa noma ngekukhokha konkhe kulelithange. Kwakheka kwetintfo ngekhatsi yindlela lekhombisa kutsi lamathayela kanye nemagatha kungcolile. Susa kungcola lokwakhekile ngetulu kwelithange.
Translated by Phindile Malotana


text:
81Simakadze wakhuluma kuMosi, watsi: “Hamba uye kuFaro umtjele kutsi Simakadze utsi: ‘Khulula sive sami sihambe, khona sitekungikhonta.Letinye tincwadzi tekucala tihlanganisa lamavesi nesehluko 7 2Nawala kusikhulula, live lakho lonkhe ngitalishaya ngetigogodvolo. 3Umfula iNayili utawugcwala tigogodvolo, tize tenyukele ngisho nasesigodlweni sakho, nasekamelweni lakho lekulala, nasembhedzeni wakho, nasetindlini tetiphatsimandla takho, nakutakhamiti takho, nakubohhavini bakho, nasetitjeni tenhlama. 4Letigogodvolo tiyawugcumela etikwakho, nasetikwebantfu bakho, nasetikwetiphatsimandla takho tonkhe.’ ”
5Simakadze wakhuluma kuMosi, watsi: “Tjela Aroni utsi: ‘Yelula sandla sakho lesinendvuku usibhekise ngasemifuleni, nasemachaphotini, nasetitibeni wente tigogodvolo tiphumele ngaphandle emhlabatsini eveni laseGibhithe.’ ”Letinye tincwadzi ticala sehluko 8 ngalelivesi 6
105:30
Ngako-ke Aroni wayengamisa etikwemanti aseGibhithe. Tigogodvolo taphuma tananabuka nalo lonkhe live laseGibhithe. 7Nalabalumbi benta njalo ngemilingo yabo; tigogodvolo batikhiphela emhlabatsini eveni laseGibhithe.
8Faro wabita boMosi na-Aroni; befika, watsi kubo: “Thandazani kuSimakadze nimcele kutsi esuse letigogodvolo la kimi nakulesive sami. Ngitawube sengiyabakhulula labantfu benu bahambe, khona batawunikela imihlatjelo kuSimakadze.”
9Mosi waphendvula Faro watsi: “Anginike wena emandla nelilungelo lekungibekela sikhatsi lengingakuthandazela ngaso wena netiphatsimandla takho kanye nesive sakho, kutsi tiphele letigogodvolo lapha emkhatsini wenu nasetindlini tenu, tisale emfuleni iNayili kuphela.”
10Faro wamphendvula watsi: “Kusasa.” Mosi watsi: “Kulungile, nkhosi, kutakwenteka njengobe ufuna, kuze wati kutsi kute lofanana naSimakadze longuNkulunkulu wetfu. 11Letigogodvolo titawusuka kuwe, nasetindlini takho, nasetiphatsimandleni takho, nasesiveni sakho. Titawusala emfuleni iNayili kuphela.” 12BoMosi na-Aroni besuka kuFaro bahamba. Mosi wafike wathandaza kuSimakadze amcela kutsi esuse letigogodvolo letase titseleke etikwaFaro. 13Simakadze wenta njengesicelo saMosi. Tafa tonkhe tigogodvolo letatisetindlini, nasetibuyeni, nasemasimini. 14EmaGibhithe atibutsisa ndzawonye taba tincumbi letinkhulu. Lonkhe live lanuka luboti. 15Kodvwa Faro watsi kube abone kutsi tigogodvolo setifile, wenta inhlitiyo yakhe yaba lukhuni, njengobe abevele ashito Simakadze. Faro akazange abalalele boMosi na-Aroni kutsi batsini.
16Simakadze wakhuluma kuMosi, watsi: “Khuluma ku-Aroni utsi: ‘Yelula indvuku yakho ushaye lutfuli lwemhlabatsi ngalendvuku yakho, lonkhe lutfuli lwelive laseGibhithe lutawugucuka lube timbuzulwane.’ ” 17Bavele bakwenta loko. Aroni welula sandla sakhe, washaya lutfuli lwemhlabatsi ngendvuku yakhe; lonkhe lutfuli lwagucuka lwaba timbuzulwane letahlasela bantfu netilwane. Lonkhe lutfuli lwemhlabatsi eGibhithe lwagucuka lwaba timbuzulwane. 18Labalumbako benta butsi bekwenta imilingo; kodvwa behluleka kwenta timbuzulwane. Letimbuzulwane tahlasela bantfu kanye nemfuyo. 19
Labalumbako bakhuluma kuFaro batsi: “Ngumuno waNkulunkulu-ke lo!” Kodvwa inhlitiyo yaFaro yaba lukhuni; akazange akunake lokwakushiwo boMosi na-Aroni, njengobe abevele ashito Simakadze.
20Simakadze wakhuluma kuMosi, watsi: “Vuka ekuseni ngeluvivi, umele Faro nakaya emfuleni, ufike kuye utsi: ‘Simakadze utsi: Khulula bantfu bami bahambe, khona batewungikhonta. 21Nawungabakhululi bantfu bami kutsi bahambe, ngitawutfumela libulo letibawu kuwe, nakutiphatsimandla takho, nasesiveni sakho, nasetindlini takho. Tindlu temaGibhithe tiyawugcwala tibawu, tembese ngisho nelive lawo lonkhe. 22Kodvwa live laseGosheni, lapho kuhlala khona sive sami, ngitaliphephisa; bangeke bahlaselwe tibawu, khona utekwati kutsi mine, Simakadze, ngikhona kulelive. 23Ngitakwenta umehluko emkhatsini wesive sami nesive sakho. Lesishayo sitakwenteka kusasa loku lokusako.’ ”
24
Simakadze wavele wakwenta loko. Watfumela lifu letibawu esigodlweni saFaro, nasetindlini tetiphatsimandla takhe, naseveni lonkhe laseGibhithe. Tibawu talibhubhisa live lonkhe laseGibhithe.
25Faro wase ubita boMosi na-Aroni; befika, watsi kubo: “Hambani niyewunikela imihlatjelo kuloNkulunkulu wenu, kodvwa ningaphumi kulo lelive.”
26
Mosi wamphendvula watsi: “Cha, kungeke kulunge loko, ngobe leminikelo yetfu yemihlatjelo itawuba sikhubekiso nesicefe kubantfu baseGibhithe. Nasinikela ngemihlatjelo lesinengiso emehlweni abo, bangahlala kanjani bangasigcobi ngematje? 27
Kufanele sitsatse luhambo lwemalanga lamatsatfu siye ehlane, kuze sinikele ngemihlatjelo kuSimakadze, longuNkulunkulu wetfu, njengobe yena asiyalile.” 28Faro watsi: “Ngitanikhulula-ke kutsi nihambe niye ehlane niyewunikela ngemihlatjelo kuSimakadze, longuNkulunkulu wenu. Kepha noko ningaboya khashane kakhulu. Ngicela mane ningincusele nami.”
29Mosi wamphendvula watsi: “Nangisuka nje lapha, ngitawuthandaza kuSimakadze kutsi kusasa ekuseni atisuse letibawu lapha kuwe, nakuletiphatsimandla takho, nasesiveni sakho. Kodvwa kubobe awusiyengi futsi ngekutsi ube sewuyabalela labantfu kutsi bayewunikela imihlatjelo kuSimakadze.”
30Mosi wesuka kuFaro wahamba wayawuthandaza kuSimakadze. 31Simakadze waphendvula Mosi ngekumnika leso sicelo sakhe. Watisusa letibawu kuFaro, nakuletiphatsimandla takhe, nasesiveni sakhe; akusalanga ngisho nome sinye nje sibawu. 32Kodvwa Faro waphindze wenta inhlitiyo yakhe yaba lukhuni, wangete wabavumela kutsi bahambe.


text:
Cape Eelgrass
Ligama
Cape Eelgrass
Ligama Lelathini
Zostera capensis
Indzawo
Le Eel Grass silwane lesihlala endzaweni levulekile lenetjani lesihlanganisa inhlabatsi, sihlalisa timfishi letincane, bese agcina kudla ematjeni lamancane.
Inchazelo
Eel Grass inetimphandze letitfusako kanye nemacembe lalulekile lapatalele layindingilizi ngasegcineni. Emakhaba alishumi kuya kumashumi lamatsatfu ema cm ngebudze bese bubanti bayo kunye ngema mm.
Tilwane Letihlobene Nayo
Halodule uninervis (encenye yemfula, St Lucia northwards) iyafana, kepha emacembe ayo anakutsatfu lokukhombako egcineni. Tilwane te Cymodoea letintsatfu (letatiwako endzaweni leshisako lenemanti), anemacembe lalishumi kuya eshumini nesihlanu ngebubanti.
Umbhalo Lohlanganisiwe
Le Eelgrass silwane lesimcoka etindzaweni letinemifula ngaselusentseni lapho tinika khona kudla nendzawo yekuhlala etilwaneni letinengi tetimfishi kanye netilwane letite imigogodla.


text:
Albertina Thethiwe wahlangana naWalter Sisulu asasebenta esibhedlela saseJozi lesibitwa ngekutsi yi’Johannesburg General Hospital’ nga 1941. Bekungumuntfu wepolitiki losemncane ngaleso sikhatsi.
Bekajwayele kuhamba naye emhlanganweni webantfu labasha benhlangano. Bekunguye yedvwa umuntfu wesifazane lobekahamba lomhlangano, bebakujabulela kuba khona kwakhe. Walter bekamudlalisa ngekuhamba kwesikhatsi atsi ‘vuma sthandwa sami wena botibonela sithandwa sakho kuphela’.
Bebatihambela edolobheni lase Jozi Walter nakacela kutsi amushade. Walter watsatsa sandla sakhe wamubuka emehlweni, wamucela kutsi amushade. Kusukela bahlangana wavele wabasematsandweni, ngiko kungatsatsanga sikhatsi lesidze kutsi amucele kutsi amushade. Bekangakayigadzi emphendvulo yakhe. Wamutjela kutsi bangakacabangi kushada, khona lokufanele akwati ngaye. Wamubuta kutsi yini lokufanele akwati, waphendvula watsi unebantfwana.
Watfuka ngalendlela yekutsi wate wayekela sandla sakhe. Wamubuta kutsi bangakhi? Waphendvula watsi batsatfu. Loku kwamenta wacabanga. Bekungasiyo intfo letsakaselwako emphakatsini kushada umuntfu wesifazane lonebantfwana. Wamubuta kutsi bangakanani ngebudzala.
Ngulapho amutjela khona kutsi watsatsa umsebenti wekunakekela bantfwana bakubo labancane emuva kwekushona kwebatali babo. Kwamuchaza Walter kuva loku. Wamutsembisa kutsi utomulekelela nasebashadile, futsi wasigcina leso setsembiso. Emuva kwaloko wamema umfowabo Albertina kutsi ete eSoweto atocedzelela sikolwa.
Albertina naWalter bashada nga1944, Nelson Mandela bekasitolomisi lesikhulu. Baba nebantfwana babo labasihlanu (Max Vuyisile, Mlungisi, Zwelakhe, Lindiwe Kanye naNonkululeko) baphindze bapha likhaya labanye bantfwana labane. Ngemunyaka wa2003, Walter washonela etandleni temufati wakhe. Besebashade iminyaka lengu59.
Emgcwabeni wakhe, umtukulo wakhe wafundza lekhondlo lebhalwe nguAlbertina: “Walter, ngenteni ngaphandle kwakho? Bengivukela wena ekuseni, bengiphilela wena…Utsatfwe madimoni akadzeni kwekucala, kepha bengati kutsi utobuyela kimi. Nyalo kufa kukutsatsile kwashiya sikhala enhlitiyweni yami.” Budlelwane bakaSisulu bubonwa njenge ndzaba yelitsandvo lenhle kundlula tonkhe.Translated by Thandokuhle Motha


text:
Similar content
Wonkhe umuntfu uneliphupho
Umfana watitfola emgwacweni nalabanye bantfwana lebahlala emgwacweni. Lena yindzaba lephatselene nemphilo lebeyingasiyinhle nekutsi yantjintja njani.
UMgcibelo lowawushisa kakhulu
Ngalelinye lilanga ntsambama kwakushisa, bantfwana labatsatfu bahamba bayodlala edvute nemfula. Nobe bebangakavunyelwa kuhlamba kodvwa bakhumula timphahla bangena emantini. Ngabe kwentekani ngetimphahla tabo?
Logwaja ngaphasi kwesihlahla
Kwatsi asatilalele logwaja ngaphasi kwesihlahla, kwawa lihhabhula etukwakhe. Ngasoleso sikhatsi logwaja weva livi limemeta, "Baleka logwaja baleka!"


text:
51
Dut. 22:30
27:20
Kubikiwe ngempela kimi kutsi kukhona bugwadla nebuphingi emkhatsini wenu, futsi buphingi lobungazange sebubekhona ngisho nakulabangakholwa, ngobe kutsiwa umuntfu ushenda nemkayise. 2Kodvwa ngulapho niyatikhukhumeta! Anikhali ngani, kutsi lowo lowente lentfo lembi nimkhiphe emkhatsini wenu? 3
Ngobe nome ngingekho emkhatsini wenu ngemtimba, kodvwa ngikhona ngemoya; lowo lowente loko sengivele ngimlahle ngelicala, 4
18:18
Imis. 15:28
ngimlahle egameni leNkhosi yetfu Jesu. Nanihlangana nine, nami nginani ngemoya, nangemandla eNkhosi yetfu Jesu, 5
lowo muntfu mnikeleni kuSathane ekufeni kwemtimba wakhe, khona kuyawusindziswa umoya wakhe ngelilanga leNkhosi Jesu.Letinye tincwadzi tekucala tite “Jesu”
6
Jak. 4:16
Kutibonga kwenu kubi. Kantsi anati yini kutsi imbiliso lencane ibilisa inhlama yonkhe? 7
Isa. 53:7
Joh. 1:29,36
1 Phet. 1:19
Khiphani imbiliso lendzala, khona nitewuba yinhlama lensha. Nine senivele nite imbiliso, ngobe liWundlu leliPhasika letfu lelinguKhristu selahlatjwa. 8
13:7
Dut. 16:3
Ngako-ke asigubhe umkhosi wetfu, hhayi ngembiliso lendzala yekushinga nebubi, kodvwa ngesinkhwa lesite imbiliso, lesinebucotfo neliciniso.
9
Ef. 5:11
Nganibhalela encwadzini yami kutsi ningahlanganyeli netingwadla netiphingi. 10Angisho bona bantfu labangakholwa labatingwadla netiphingi, nome lababukhali, nebaphangi, nome labakhonta tithico. Loko bekungasho kutsi kufanele nisuke ningabikho emhlabeni. 11
24:1
Mat. 18:18
Rom. 16:17
2 Thes. 3:6
Kepha manje nginibhalele ngatsi ningahlanganyeli nemuntfu lekutsiwa ungumzalwane kantsi uyingwadla, nome siphingi, nome ngulobukhali, nome ngulokhonta tithico, nome ngulowetfukanako, nome sidzakwa, nome sigebengu; ningete nadla ngisho nekudla nemuntfu lonjalo.
12Kodvwa vele ngabe nginandzabani nekwehlulela labangephandle? Akusilaba labangekhatsi yini labamele kwehlulelwa? 13
17:7
22:21,24
24:7
Kodvwa Nkulunkulu uyabehlulela labo labangephandle; nemBhalo utsi: “Mcosheni lomubi emkhatsini wenu!”


text:
Similar content
UMgcibelo lowawushisa kakhulu
Ngalelinye lilanga ntsambama kwakushisa, bantfwana labatsatfu bahamba bayodlala edvute nemfula. Nobe bebangakavunyelwa kuhlamba kodvwa bakhumula timphahla bangena emantini. Ngabe kwentekani ngetimphahla tabo?
Wonkhe umuntfu uneliphupho
Umfana watitfola emgwacweni nalabanye bantfwana lebahlala emgwacweni. Lena yindzaba lephatselene nemphilo lebeyingasiyinhle nekutsi yantjintja njani.
Logwaja ngaphasi kwesihlahla
Kwatsi asatilalele logwaja ngaphasi kwesihlahla, kwawa lihhabhula etukwakhe. Ngasoleso sikhatsi logwaja weva livi limemeta, "Baleka logwaja baleka!"
Nozizwe nembulu
Nozizwe wayovakashela malume wakhe, make wakhe wamnika liloko lelihle lelihlotjiswe ngebuhlalu lobuhle, waligcoka wahamba. Endlelni leya kamalume wakhe, Nozizwe wahlangana nentfombatana leyamcela kutsi amboleke liloko lakhe kantsi yona yayigcoke emanikiniki. Ngalesikhatsi bantjintjisana timphahla, Nozizwe wabona umsila kulentfombatane, wabona kutsi iyimbulu.


text:
91Ngelilanga lesiphohlongo sekuphele inkonzo yemgcobo, Mosi wabita Aroni nemadvodzana akhe kanye nebaholi bema-Israyeli. 2Wakhuluma ku-Aroni watsi: “Tsatsa inkunzana lengenasiyela nesihhanca lesingenasiyela utekunikela kuSimakadze: inkunzana ibe ngumnikelo wesono, sihhanca sibe ngumnikelo wekushiswa. 3Tjela lesive sema-Israyeli kutsi sitsatse imbuti letawuba ngumnikelo wesono, neliguca lenkhomo lelinemnyaka munye budzala kanye nelizinyane lemvu lelinemnyaka munye budzala, kokubili kungabi nasiyela kube ngumnikelo wekushiswa; 4inkhomo nesihhanca kube ngumnikelo wekuthula. Kufanele kube ngumhlatjelo wenu kuSimakadze kanye nemnikelo walokutinhlavu lokubhicwe nemafutsa. Loku kufanele nikwente, ngobe Simakadze utawubonakala kini lamuhla.”
5Konkhe loko latsi Mosi akuletfwe, bakuletsa ekungeneni kwelithende lekuhlangana, sonkhe sive sasondzela sema embikwaSimakadze. 6Mosi wakhuluma kubo watsi: “Simakadze uniyale kutsi konkhe loku nikwente, khona kutawubonakala inkhatimulo yakhe kini.” 7
Wachubeka watsi ku-Aroni: “Sondzela elatini unikele umnikelo wakho wesono kanye nemnikelo wakho wekushiswa, utentele wena nesive sonkhe inhlawulo yekubuyisana naSimakadze. Letsa lomnikelo wesive, usentele inhlawulo yekubuyisana naSimakadze, njengobe Simakadze ashito.”
8Aroni waya elatini, wafike wabulala lenkunzana leyayiyemnikelo wesono sakhe. 9Emadvodzana akhe amletsela ingati, wenya umuno wakhe, wayifafata etimphondvweni telilati; lena lenye wayitsela esisekelweni selilati. 10Emanoni netinso totimbili kanye nemanoni lakuto, nemanoni lembese sibindzi wakushisela elatini, njengobe Simakadze abelayele Mosi. 11Inyama nesikhumba wakushisela ngaphandle kwenkambu.
12Wabulala nesilwane semnikelo wakhe wekushiswa. Emadvodzana akhe amnika ingati, wase uyifafata ndzawo tonkhe kutungeleta lilati. 13Aphindza amnika umnikelo wekushiswa, sitfo ngesitfo, ngisho nenhloko yaso imbala, konkhe wakushisela etikwelilati. 14Wase ugeza loku kwangekhatsi kanye nemilente, nako wakushisela etikwelilati kanye nemnikelo wekushiswa.
15Emvakwaloko Aroni wase uletsa umnikelo wesive sonkhe. Watsatsa imbuti leyayitewunikelelwa lesive wayibulala, wayinikela elatini, kwaba ngumnikelo wesono sesive sonkhe, njengobe abentile emnikelweni wesono labecale ngawo. 16Wase uletsa umnikelo wekushiswa, nawo wawunikela alandzela leyo mitsetfo yakhona leyayibekiwe. 17Wanikela ngemnikelo walokutinhlavu, wacupha libinta ngesandla walishisela elatini. Phela loku kwakwentiwa ekwengeteni umnikelo wekushiswa wasekuseni. 18
Wabulala inkhomo kanye nesihhanca, kwaba ngumnikelo wekuthula wesive sonkhe. Emadvodzana akhe amnika ingati, wayifafata ndzawo tonkhe kutungeleta lilati. 19Aphindza amnika emanoni alenkhomo, newalesihhanca, nemsila waso lononile, nemhlehlo, netinso totimbili, nemanoni lakuto, nemanoni lembese sibindzi; 20abuye abeka emanoni etikwemganga, Aroni wawashisela etikwelilati. 21Imiganga nemlente wangesekudla Aroni wakujikitisa embikwaSimakadze, kwaba ngumnikelo wekujikitiswa, njengobe Mosi abeshito.
22
Aroni wasiphakamisela tandla takhe sive, wasibusisa. Wase uyehla, nasacedze kunikela umnikelo wesono, newekuthula, newekushiswa. 23BoMosi na-Aroni bangena ethendeni lekuhlangana, batsi nase baphuma, babusisa sive, inkhatimulo yebukhosi baSimakadze yabonakala kubo bonkhe bantfu. 24
2 Khr. 7:1
Kwachamuka umlilo usuka kuSimakadze wacedza lomnikelo wekushiswa kanye nemanoni labesetikwelilati. Satsi kube sive sikubone loku, samemeta sakhotsamisa nebuso baso, sawela phansi.